Udazken betea - Topagunea | Euskaltzaleen Topagunea\n> Topaberri > Euskaltzaleen Topagunea > Udazken betea\nnork Euskaltzaleen Topagunea • 2013/07/04 • 0 iruzkin\nBete-betea datorkigu 2013ko udazkena Euskaltzaleen Topagunea osatzen dugunoi. Urtero-urtero herriz herri ohikoak diren ekimenei, mugimendu modura aurreikusiak ditugun ekintza berriak gehitu dizkiegu aurten eta gogotsu ekingo diogu udaldiaren osteko lau hilabeteari. Hiru ekimen ekarri nahi ditugu g ogora:\nSoraluzen egingo dugu irailaren 28an TopaEguna. Deba bailarako euskaltzaleen elkarteak buru belarri dabiltza egunaren prestaketan eta egitarau zabala izango du. Bi helburu nagusi izango ditu egunak: euskaltzaleentzako jai giroko topagune bat (euskaltzaleentzako zein elkarteentzako harreman eta trukerako gunea) eta mugimenduarentzako aldarrikapen egun bat izatea (hizkuntza komunitatearen eta euskararen garapenaren inguruko ikuspegi propioa hedatzeko aukera). Programan beraz, euskaltzale elkarteetako ordezkarien ekitaldi publikoarekin batera, jaia, euskalduntasunaren aldarria, aisialdiko proposamen berriak eta musika uztartuko dira.\nUdazkenaren bukaeran jarriko dugu “Euskarak 365 egun” ekimena. Berbaro taldeak azken bi urteetan egindakoa oinarri modura hartuta, Euskal Herri osora zabaldu nahi genuke kanpaina bat baino gehiago izan nahi duen ekimen hau. Azaroaren azken astea eta abenduaren lehena markatu ditugu egutegian eta bi asteotan euskaltzaleen elkarteek “euskarak 365 egun” mezua kalera ateratzea nahi dugu. Azken asteotan helarazi dugu ekimenean parte hartzeko proposamena mugimenduko elkarte guztietara eta uztailean zehar neurtu nahi dugu zenbat eskualdetara zabalduko den.\nHerrietako euskalgintza janzten sakontze diploma\nHerrietako euskalgintzan ari diren lagunentzako ikasturte osoko formazioa jarriko da martxan urritik aurrera. Topaguneak eta HUHEZIk antolatutako sakontze ikastaroa da eskaintzen dena eta teoria praktikarekin uztartzea da helburua, hamarkadatan sortutako jakintzaren transmisioa ekimen berrien sorrerarekin uztartzea. Aurre-matrikulazioa martxan dago jadanik. Informazio gehiago lortzeko Topagunera jo daiteke edo ondoko eskuorria (pdf) eskuratu.\n← Batzordeak hasi dira lanean


Nafarroa. Lanpostuen esleipen telematikoa (ekainan HH eta LH, abuztuan Irakaskuntza Ertainak). | Steilas\nNafarroa. Lanpostuen esleipen telematikoa (ekainan HH eta LH, abuztuan Irakaskuntza Ertainak).\n:: Kategoriak: Berriak, hezkuntza, Nafarroa, Ordezkoak Nafarroa, Publikoa Nafarroa :: Etiketak: adjudicaciones, esleipenak, nafarr, navarra, ordezkoak, sustituciones\nAdi! PINa edo NAN digital (ziurtagiriarekin) behar duzu parte hartzeko!\nEkaina bukaerako (aurten Haur Hezkuntza eta Lehen Hezkuntza ekainaren azken astean) eta abuztuko (aurten Irakaskuntza Ertainak) esleipen presentzial masiboak kendu dituzte, eta hauen ordez aplikazio telematikoa (LET) erabiltzera pasatuko dira.\nHemen duzue aplikaziora esteka\nLETaren funtzionamenduari buruz azalpen bideoa.\nPINa behar duzuenontzat:\nNafarroan kotizatzen duzun pertsona bazara, hemen klik eginez etxetik eska dezakezu, eta egun batzuen buruan jasoko duzu.\nBi partehartze mota izanen dira;\n– Nahitaezkoa (horrela deituak direnak eta zerrendetan aurrekaldean direnak): NANaren bidez iragaziz jakin daiteke. Kasu honetan, zein zerrendetan gauden eta eskaintzen zaizkigun lanpostuak, eta partehartzera derrigortuak gauden ala ez eta gure postua agertuko zaizkigu. Oso garrantzitsua da aukera guztiak betetzeko adina lanpostu jartzea, plazaren bat emateko aukera izan eta eskatu ezean, ‘ez prest’ bezala jarriko baigaituzte. Jakin ere, norberak gustuko duen hurrenkeran ordenatu ahalko dituela lanpostuak.\n– Borondatezkoa (zerrendako izangai guztientzat): kasu honetan gure NANa erabiliz ez zaizkigu nahitaezko partehartzea agertuko, eskaintzen diren lanpostu guztiak aterako zaizkigu. Kasu honetan interesekoa izan dezakezuen lanpostuak betetzea gomendatzen dizuegu, zerrendan atzekaldean egonda ere (gogoratu aurrekoek betetzen ez badute eta jendeak paso eginez gero, beti parte hartu duzuenoi heltzen ahal zaizuela).\nEmaten den epearen barruan partehartu behar da, baina ez da presaka eta lehen bait lehen egin behar, beti ere zerrenden hurrenkeraren arabera esleituko baita eta bidaltzen den azken partehartzeak balioko baitu.\nBideoa nola parte hartu\nAzalpen bideo promozionala\n← EHU-UPV. Mutilatu egin dute osagarrien 2017ko deialdia Inforria 17: Irakasleen Etengabeko Prestakuntzarako Prest Gara 2018-2019 Plana →


Klima aldaketaren ondorioak – Gure Lurra\nGure Lurra > Klima aldaketa > Klima aldaketaren ondorioak\nNola eragiten digu klima-aldaketak?\nTenperaturaren igoera global horrek ondorio izugarriak ditu, arrisku larrian jartzen baitu Lurreko flora eta faunaren biziraupena, are gizakiarena berarena ere.\nBaina tenperatura altuak hasiera baino ez dira. Tenperaturen gorakada klima aldaketaren sintoma nabarmenena da, baina beste asko ere badira, begiratu hutsean antzematen ez diren arren hura bezain kaltegarriak direnak.\nIbaiak lehortu egiten dira, hondartzak desagertu, eta soroek jada ez diete eusten tenperatura altuei eta ur eskasiari. Era berean, hiriak ahuldu egiten dira, eta horietako batzuk itsas mailak gora eginez gero itsaspean geratzeko mehatxupean bizi dira.\nKezkagarria dirudi, baina dagoeneko frogatuta dago klima aldaketa benetakoa dela eta guztion artean ari garela idazten Lurraren etorkizuna. Klima aldaketa mehatxu handia da, eta ez du bereizketarik egiten landare eta gizakien artean, aberats eta txiroen artean; guztiongan eragina duen arazo bat da, eta guztion ardura.\nINGURUMEN ONDORIO NAGUSIAK\nEkosistemak aldatzea eta lurrak basamortutzea\nPoloak urtzea eta itsaso-maila igotzea\nMuturreko fenomeno meteorologikoak\nAnimalia- eta landare-espezieak hiltzea\nIbai eta aintzirek gainezka egitea.\nPrezipitazioak handitzea edo gutxitzea\nBero- eta hotz-boladak areagotzea\nKlima-aldaketa gure garaiko gaitza da, eta horren ondorioak ezin latzagoak izango dira, erregai fosilekiko eta berotegi-efektuko gasen emisioekiko mendekotasuna nabarmen murrizten ez badugu behintzat.\nKlima-aldaketa arazo globala da, eta ingurumen-ikuspegiaz haratago, ikuspegi politikoa, ekonomikoa eta soziala ere hartzen ditu. Aurreikuspen guztien arabera, klima-aldaketak galera ekonomiko handiak eragingo datozen urteetan. Izan ere, zenbat eta beranduago ekin tenperaturaren igoerara egokitzeko zereginari, orduan eta handiagoak izango dira horretarako egin beharreko inbertsioak.


Fokuak (FK) - Hilabete laburrena: NEST FILM STUDENTS, SSIFF - | Tabakalera - Donostia / San Sebastián\nHasiera Kultur proiektua Fokuak (FK) Fokua: Hilabete laburrena Hilabete laburrena: NEST FILM STUDENTS, SSIFF\nLa enorme presencia de los muertos, José María Avilés\nEm caso de fogo, Tomás Paula Marques, Escola Superior de Teatro e Cinema, ESTC, Portugal, 2019, 23'\nUda da Portugaleko landa-eremuan, eta bertako festak ospatzen ari dira. Chicok ezin du burutik kendu herrian beste haur baten aurka egin duten gorroto-krimena. Isilpean, harreman estua zuen harekin. Bidaia horretan, lagunen presioa dela eta, gizartearen estandarrak betetzen eta bere beldurrak eta desirak ezkutatzen saiatuko da Chico.. Nest Film Students topaketako film labur onena, ORONA SARIA.\nFiebre Austral, Thomas Woodroffe, Escuela de Cine y Televisión, Universidad de Chile, Txile), 2019, 21'\nAmanda emakume adeitsu eta bakartia bere seme Danielekin bizi da Txile hegoaldeko mendikatean. Octavio, Danielen laguna, nahigabe zaurituko da basoan ehizan ari direla. Amanda arduratuko da hura sendatzeaz, eta harreman estua garatuko du haurrarekin. Konturatuko dira zauriarekiko kontaktuak plazera ematen duela, mendetasuna sortzeraino. Aipamen berezia: Nest Film Students.\nLa enorme presencia de los muertos, José María Avilés, Elías Querejeta Zine Eskola, 2019, 13'\nOstirala, 2020ko otsailak 7 > Ostirala, 2020ko otsailak 7 - 19:00


NIRE IDENTITATE DIGITALA – IKT-AK EZAGUTZEN\nPublicado el 17 octubre, 2017 17 octubre, 2017 por martin24blog\nIdentitate digitala, orokorrean, sare sozialetan gure identitatearen erakusketa publikoa izango litzateke, nahiz eta gehienetan pribatutasunean igo. Gaur egun, edonork jakin al izango du nire informazio digitala, nahiz eta pribatuan egon. Interneteko aplikazioetara (Instagram, Facebook, Tuenti…) igotzerako momentoan, onartzen ditugun kondizioetan oso argi ageri den bezala, igotako argazkia aplikazio horren jabe izango da. “Postureo” hitzean oso barneratuta gaude. Ez dugu gure argazkiak edonora igotzeko inongo beharrik, baina gizarteak hori erakusten digu, izan ere, gure informazio guztia sare sozialetan igotzea popularrak egiten gaituela. Sare sozialetan oso erraza da sartzea, baina oso zaila irtetzea, droga bat baita.\nNire identitate digitalari dagokionez, oso barneratuta ageri nahiz gaur egungo “Postureo” hitz famatuan. Egia da nire lagunekin argazkiak igotzeko inongo beharrik ez dudala, baina egiten dut. Ez ditut sare sozial asko, egia esan, Instagram aplikazioa erabiltzen dut. Hala ere, lehendik izandako eta orain ez erabilitako aplikazioak baditut, eta ez ditut kendu oraindik, Tuenti eta Twitter bezala. Horregatik, uste dut iritsi dela momentoa horiek borratu eta nire kontu eta informazioa kentzeko.\nEgia esan, jarraitzen ditudan “lagun” horien artean horietako asko jende ezagun edota ezezagunak direla aipatu nahi dut. Lagunak diren edo ez esateko askotan sare sozialetan oinarritzen gara eta hori gure arazo handienetako bat da. Eta zer esan gustoko ez ditugun argazkiak beste edozeinek igotzen baditu? Askotan ez gara ohartzen, norbaitekin igotzen dugu argazkia arazo asko ekarri ahal dituela, argazki horren igoerak beste pertsonaren onarpena eduki beharko zuelako. Baina hor dago arazoa, sare sozialak oso gaiztoak izan ahal dira.\nEz nahiz gauza asko igotzeko pertsona horietakoa, izan ere, nire guraso, amama edo izeba-osabekin ez dut ezer igotzen. Betidanik, konturik ez duen pertsona batek nire argazkietan agertzea komenigarria ez dela pentsatu dut. Horiek konturik ez badutelako, zerbaitegatik izango delako. Nire profilean, 50 argazki inguru ageri dira, zenbait bideo kontuan hartuz. Ez da zifra oso handia, jendeak igotzen dituen argazki kopuruei begira (150 eta gehiago).\nAzkenik, esan nahi dut, igotzen ditudan irudiak, nire lagunekin izaten direla gehien bat. Nire “Arraio” izeneko musika taldearekin bideo edo argazkiak igotzea ere asko gustoko dut, jendearen artean ezagutzen joateko. Hala ere, lehen aipatu bezala ez nahiz argazki asko igotzeko pertsona ohia.\nPrevioSPARK 3 AURKEZPEN


...zen, zinez zoriontsu zela. Hain zen lagunkina... Hain zen eleketaria... Eta ostatu hartan, jendeen artean...\nBIRA. Itsasoa. Egilea(k) BORDA, Itxaro. Berria, Euskal Editorea SM 2008 (1)\n...asun kulturala isurtzen da etengabe: Itsasoa plaza lagunkina da uhinek astindu marinel herbalentzat.\n...ira bereiz jarri; eta nola gizakia abere soziala edo lagunkina den eta biziak eskatzen dizkion baitezpadako guztiak ez dit...


Asteazkena, 2020ko uztailak 8 - 09:03\nAdiskide, egin dezagun euskaraz!\nKarmele Aierbe | 2013-01-09 | 12:52:32\nEuskaldunen artean, euskaraz jakin arren, erdaraz aritzen diren ezagun askorekin sarritan topatu ohi gara. Gure hizkuntza alde batera utzi eta "hizkuntza handiek", nonbait euskara ez daukate handitzat, handiago egiten dituzte. Euskara eta euskararen herria maite dugunok, egoera horietan, errespetuagatik edo isildu egiten gara eta zenbat amorrazio bizi izaten dugun, gero! Sarritan galdetu izan diot nire buruari: noizbait izan al dute euskarari egiten dioten kaltearen sentimendurik?\nLehengo batean, erdaraz ari ziren senar-emazte ezagun batekin topatu nintzen eta euskaraz dakiten arren, beraien artean erdaraz ari ziren. Ni ikustean, euskaraz hasi ziren eta horrela jarraitu genuen, baina, elkarri zerbait esan behar zioten bakoitzean erdarari heltzen zioten.\nErdaraz ari zirela ikustean esan nien, adiskideok euskaraz badakizue eta nolatan ari zarete erdaraz?\n- Erantzuna: Euskaraz dakigun arren, erdara da gehien erabiltzen dugun hizkuntza, gure ohikoa bihurtu da. Gure haurrei euskaraz egiten diegu eta oso ondo egiten dute, baina, guk beraien aurrean ere erdaraz egiten dugu. Lagunartean ere, guztiak euskaldunak izan arren, erdara da nagusi.\nZuen seme-alabak, zuengana zuzentzen direnean, ze hizkuntza erabiltzen dute?\n- Erantzuna: ia beti euskaraz, baina, gu erdaraz ari garela ikustean, gure elkarrizketetan erdaraz ere sartu ohi dira.\nKonturatzen al zarete, zer nolako kaltea egiten diozuen euskarari, euskararen herriari, euskaraz bizi nahi dugunoi eta zuen inguruan mugitzen den orori?\n- Erantzuna: hainbesterainokoa al da? baina, guk badakigu euskaraz?, egia da gutxi egiten dugula edo erabiltzen dugula, gainera, edonora goazelarik ere erdara da gehien erabili behar duguna. Oso leku gutxitan topatzen ditugu euskaldunak eta horrek berak ere erdaraz egitea bultzatzen gaitu. Erdarak, gure inguruan, euskarak baino balio gehiago du.\nTamalez, ohiko jarrera eta erantzunarekin topo egin nuen. Gure herri txiki eta euskaldunenetan ere, euskararen arnas gune nagusiak direnak, erdararen erabilera geroz eta handiagoa da. Gure haurrak eta herritarrak oro ar , herri euskaldunenetatik handiagoetara joan direnean erdaldundu egin dira, baina, herri handietakoek ez dute alderantzizko biderik egin, alegia, ez dute euskaldunago izateko ahaleginik egin eta herri euskaldunetara doazen erdaldunak, erdararen erabilera bultzatu dute.\nUrteberriarekin batera, euskararen aldeko pentsamendua eta sentimendua piztu dezagun. Herri gogoa indartu eta orain arte erabilitako euskararen aldeko bide okerra, norabide egokian eta irabazpidean jartzeko garaia da. Ekin diezaiogun ba!\n'Relaciones promiscuas. Naturaleza, econom�a, arte'.\nBILBO BilbaoArte (2020-07-08)\nI�aki Esteban kazetariaren eskutik


European Jazz Unit Bandak arrakasta handia izan du ´The Brussels Jazz Marathon´ jaialdian | Etxepare Euskal Institutua\nEuropean Jazz Unit Bandak arrakasta handia izan du ´The Brussels Jazz Marathon´ jaialdian\nThe Brussels Jazz marathont, jazz-aren Europako topaketa handia, maiatzaren 20tik 22ra antolatu dute Bruselan eta arrakasta handiko 250 doako kontzertu eskaini ditu, 450 jazz musikari batuta. Horien artean, Borja Barrueta batería jole euskalduna dago, Etxepare Euskal Institutuaren laguntzarekin jazz maratoian parte hartu duena European Jazz Unit bandarekin batera . Institutuak EUNIC Europako Kultur Institutuen sarekide gisa bultzatu duen ekimenetako bat da azken hori.\nBarruetaren bateriarekin batera, beste nazioarteko zenbait musikarik osatzen dute European Jazz Unit, EUNIC Brusselsen eskutik: Robert Landdermann kontrabaxuan, Frederik Leroux gitarran, Piotr Damasiewicz tronpetan, Elias Stemeseder pianoan, eta Kristóf Bacso eta Maria Faust saxofoi eta klarinetean.\nBandak sekulako arrakasta izan du, eta hedabideen artean ere oihartzun handia izan du. Duela hogei urte baino gehiagotik antolatzen den maratoia da, eta Grand Place, Sablon, Sainte-Catherine eta Fernand Coq eszenatokietan aritzen dira musikariak.


Sukaldaritza liburua/Errezetak/Piper berdeak onddoz beteak — Wikibooks\nSukaldaritza liburua/Errezetak/Piper berdeak onddoz beteak\n< Sukaldaritza liburua | Errezetak(Errezeta-liburua/Piper berdeak onddoz beteak(e)tik birzuzenduta)\nErrezeta-liburuaren parte. Piper berdeak onddoz beteak\n1 Lehenik, bexamela prestatzen hasiko gara. Horretarako, lapiko batean olio zurrusta bat ipiniko dugu berotzen, eta hiru koilarakada irin gehituko. Ondo nahastu, eta esnea (aurrez berotua) botako dugu poliki-poliki lapikora, etengabe nahastuz, bexamel krematsua lortu arte. Gatz pitin bat gehitu, bai eta piper hauts beltza ere.\n2 Hurrengo pausoan, onddoak prestatuko ditugu. Horiek puska txikietan moztu, eta zartagin batean erregosiko ditugu, olio eta gatz pixka batekin, bost bat minutuz. Zartagineko onddo gehienak bexamelera gehitu, eta batzuk zartaginean bertan gorde.\n3 Bexamela ongi nahastu, onddoek eta bexamelak bat egiteko.\n4 Ondoren, onddoekin dugun zartagina sutan jarri berriro; esne gaina gehitu, ongi irakin eta horrela saltsa egina izango dugu plateraren bukaerarako.\n5 Piperrak garbituko ditugu jarraian, eta haziak egoten diren lekutik txortena moztuko dugu, zulotxo bat eginez. Ondoren, frijitu egingo ditugu, kontu handiz, puska ez daitezen, hiru minutu inguruan.\n6 Erretilu batean gorde, eta hozten utzi. Piperrak hoztean, koilara baten laguntzaz, bexamelez bete, eta labeko erretilu batean jarri.\n7 Jarraian, labea berotu, eta han sartu bost minutuz, 190 gradutan. Ateratakoan, platerean jarri piperrak, eta hornigai moduan, zartaginean dugun onddo saltsa gainetik bota.


174eguena - urteanzehar\nURTEAN ZEHARREKO XVII. EGUENA\nLainoak estaldu eban batzar-txabolea,\neta Jaunaren aintzak bete santutegia.\nUrteera liburutik (Ur 40, 16-21. 34-38)\nEgun hareetan, Moisesek zehatz-mehatz egin eban Jaunak agindutako guztia. Egiptotik urten eta bigarren urtean, lehenengo hilaren lehen egunean eregi eben egoitzea. Egoitzea eregi eban Moisesek: haren oinak, oholak eta zehar-habeak ezarri ebazan eta zutabeak jaso. Oihal-txabolea egoitzearen gainetik zabaldu eban eta estaldura jarri gainetik, Jaunak Moisesi agindu eutsan lez. Itun-agiria hartu eta kutxa barruan ipini eban; hagak jarri eutsazan kutxari eta estalkia ezarri gainean. Egoitzara eroan eban kutxa eta kortinea ezarri itun-kutxa estaltzeko, Jaunak agindu eutsan lez.\nOrduan, lainoak estaldu eban alkarketa-txabolea eta Jaunaren aintzak bete eban egoitzea. Moisesek ezin eikean alkarketa-txabolan sartu, lainoa gainean kokaturik egoalako eta Jaunaren aintzak egoitzea beteten ebalako. Egoitzearen gainetik lainoa jagiten zanean abiatzen ziran israeldarrak bidaialdi bakotxean; baina lainoa jagiten ez bazan, ez ziran abiatzen, jagi arte. Israeldarren ibilaldi guztian, Jaunaren lainoa egoitzearen gainean egon ohi zan egunez, eta sua gauez, Israel herri osoak ikusteko moduan.\nSal 83, 3. 4. 5-6ª eta 8ª. 11\nR/. Zure etxea, gudari-taldeen Jauna, bai maitagarri dala!\nMakaltzen dihardut barrua,\nJaunaren tenpluko atarien gogo biziz.\nNire bihotz eta gorputzak\npoz-oihu dagioe Jainko biziari.\nTxoriak ere aurkitu dau etxea,\nbaita enarak ere kumeentzat habia:\nzure altareak, Jaun ahalguztiduna,\nene Errege eta ene Jainkoa!\nZorionekoak zure etxean bizi diranak\neten barik Zu goratzen!\nZorionekoak euren indarra Zugan dabenak,\nerromesaldiak gogoan erabiltean!\nGainez gain doaz,\neta jainkoen Jainkoa agertzen jake Sionen.\nHobe da egun bat zure atarietan,\nnire etxean mila baino;\ngurago dot Jainkoaren etxeko ate ondoan egon,\ngaiztoen etxepean bizi baino.\nOnak otzararako bereizten dabez,\neta txarrak kanpora botaten.\nJesu Kristoren Ebanjelioa San Mateoren liburutik (Mt 13, 47-53)\nAldi haretan, esan eutsan Jesusek jenteari: Era berean, zeruetako erreinuagaz itsasora bota eta mota guztietako arrainak batzen dituan sareagaz lez jazoten da. Beterik dagoanean, bazterrera ataraten dabe eta, jesarririk, onak otzarara batzen dabez eta txarrak kanpora botaten. Holan jazoko da munduaren azkenean: aingeruak etorri eta gaiztoak zintzoen artetik bereiztu egingo dabez eta su-labara botako. Han izango dira negarra eta agin-karraskadea!» Jesusek itaundu eutsen ikasleei: «Ulertu al dozue guzti hau?» «Bai», erantzun eutsoen. Eta Jesusek: «Beraz, zeruetako erreinuko ikasle egin dan lege-maisua, bere altxorretik zahar eta barriak ataraten dituan etxeko jaunaren antzekoa da».\nJesusek, parabola honeek amaitu ebazanean, alde egin eban handik.\n† Irakatsiak parabola bidez emoten deuskuzan Jesus Jaunaren eskutik zuzendu gakiozan eskale Jainko Aita/Amari:\n—Elizearen alde: gaurko gizakiari zer irakatsi euki daian eta azalpenetan honen gaurko hizkerea erabili daian ulertua izan daiten, eskatu deiogun Jaunari.\n—Gaurko gizakiengan jainko-egarria biztu daiten, eta egarri hori asetzen ahalegindu daitezan, eskatu deiogun Jaunari.\n—Jesusen jarraitzaileok ikasiak izan gaitezan gure sinismenaren barri ingurukoei ere emoteko gauza izateraino, eskatu deiogun Jaunari.\n—Gurasoak euren seme-alabentzako irakasle eta eredu izan daitezan, eta jainko-egarria sartu deieen, eskatu deiogun Jaunari.\n—Jainko-zaletasuna agertzen dogunok hitzaren iturrietara jo daigun Jesusen irakatsiak geuretzeko eta haren barri-emoile eta zabaltzaile izateko, eskatu deiogun Jaunari.\n† Jainko Jauna: emoiguzu buru eta bihotz argitasuna zure Semearen itrakatsiak geuretu daiguzan eta bizitzaratu. Jainko eta errege bizi da-ta gizaldi eta gizaldietan.


Zirriborroa Amazon ekintza plan perfektua Amazon saltzailearen kontua berrezartzeko\nNola idatzi Amazon saltzaileen kontua berrezartzeko ekintza plan perfektua?\nZirriborroa Amazon Ekintza Plan Perfektua\nAmazon Ekintza Plana etetea behin betiko gauza handia da Amazon saltzaile askorentzat. Kasu batean negozio oparoa zuzentzen ari zaren bezalakoa da eta bigarrena, dena hondatuta dago. Lehia izugarriarekin, ia erabakigarria da zure jokoan goian jarraitzea. Eta hori ez egiteak negozio eskasak ekartzen ditu. Presioa beti da labana lepoa, inoiz ez baitakizu zure produktuen sailkapena plataforman noiz jaisten den. Eta horrek zure negozio orokorra oztopatzen du. Saltzailearen etetea erabat saltzea da. Eta horri arrakastaz aurre egiteko estrategia ezin hobea behar duzu, hau da, zure Amazon Ekintza Plana.\nZer da Amazon Ekintza Plana?\nSaltzaile etetearen atzean arrazoi ugari daude. Baina, puntu garrantzitsua da "Zer da zehazki Amazonen Ekintza Plana".\nSinplifikatzeko, saltzailea etetea ekar dezakeen imajina daitekeen edozein arazori aurre egiteko asmatutako estrategia da. Egoera desberdinek ekintza plan desberdina eskatzen dute, askotan konplexua bihurtzen baitute askorentzat. Zergatik? Plataformaren nolabaiteko ulermena eskatzen duelako. Zer funtzionatuko lukeen jakiteko?\nPlataformaren testuinguruaren arazoa ulertu beharko litzateke, hau da, Amazon kasu honetan. Benetan ohikoa da zure saltzaile kontua etetea. Horregatik, ezinbestekoa da POA buruz ikastea zure kontua eten ez bada ere.\nLehen esan bezala, "Momentu batean negozio zoriontsua da eta bigarrenean guztiz itxita dago". Horrek negozio egunetan edo astetan ez ezik erabateko debekua ere eragin dezake; gainera, zure irudia edo sinesgarritasuna plataforman okerrera egin dezake. Eta hori arriskutsua da errudun ez bazara ere.\nNola laguntzen du Amazon Ekintza Planak saltzaile kontua berrezartzeko?\nOngi eraikitako Amazon Ekintza Plana saltzaile kontua berrezartzeko modua da. Zure post-etenaldirako beharrezkoa da Amazon Appeal gutuna, Hala ere !! Osagai nagusia ekintza plana da. Ekintza Plana Amazonek bidalitako aurretik edo ondoren arazoa nola konpondu ahal izateko bide orria da.\nAmazon Ekintza Plan ezin hobea sortzeko estrategiak\nBat idazten hasi aurretik Amazon helegite gutuna, ezin hobea da ulertzea ekintza-erantzun bat beharko duzula, orain edo etorkizunean. Amazonen Ekintza Planak hiru gauza ditu funtsean:\nErroaren zergatia ulertzea:\nArazoa ulertuta, borrokaren erdia arrakastatsua da dagoeneko. Horren abiapuntua etete jakinarazpena irakurtzea eta ulertzea litzateke. Hau da eten aurretik bidali zaizun mezu elektronikoa. Gainera, ohartarazpenik bada, aztertu gaia eta ondo ulertu.\nGaizki dagoena ulertzeko gaitasuna da askotan irtenbideaz jabetzen zaren unea. Horretarako, murgilaldi sakona egin beharko duzu eta saltzailearen zentralean adierazitako politikak jarraitu beharko dituzu.\nOrain, adibidez, demagun zure kontua eten egin dela ODR edo Aginduaren akatsen tasa. Lehenengo gauza ODRrekin lotutako programaren politikak egiaztatzea litzateke. Horrelako arazoak gertatu diren aurreko ordena aztertu beharko litzateke eta egiaztatu zure inbentarioan bezeroei bidaltzen zaizkien produktu akastunak dauden. Era berean, garrantzitsua da jakitea zer arazo defini daitezkeen ODRren aterkipean. Horrelako planteamenduek zure kontua berrezartzen eta ekintza plan arrakastatsua egiten lagunduko dizute.\nIrtenbidea (ebazteko ekintza):\nHau da irtenbidea eman behar duzun bigarren fasea. Adibidez, akatseko elementu guztiak atera. Edo hornitzaileekin kontsultatu, arazoa balioztatzeko itzuliko den produktua ere egiaztatu dezake. Horrek zure produktua akastuna deitzeko arrazoiarekin alderatzea eskatzen du. Edonola ere, saiatu zerbitzu onena eskaintzen nahiz eta eskaera itzultzearen arrazoia ez dela egokia iruditzen. Ziurtatu zure bezeroen arazo guztiak konpontzen dituzula eta hori da egiazko zatia. Horren froga Ekintza Planean bidaliko da. Zorrak ordaintzearen antzekoa da, zure kreditu puntuazioa hobetzeko eta mailegu bat eskatzeko (analogia bat besterik ez).\nEtorkizuneko etenaldiak ekiditeko urratsak:\nEsku artean dugun arazoa konpontzea nahikoa da, etorkizunean ere errepikatzen ez dela ziurtatu beharko zenuke. Ziurtatu hornidura kate osoa estankotzat dagoela etorkizunerako Amazon saltzailearen kontua etetea. Adibidez, etorkizuneko edozein arazo saihesteko ematen diren urratsak ODR (Berriro ere !!), urrats horiek Amazonen Ekintza Planean aipatuko dira.\nGarrantzitsua da sortzen ari zaren Ekintza Planak Amazoneko ordezkaria konbentzitzen duela ziurtatzea. Jakinarazi behar zaio erantzun zuzena hartu duzula eta zerbitzuaren kalitatea eskaintzeko konpromisoari eusteko prest zaudela. Horrek negozioan duzun posizioa hobetzeaz gain, Amazon saltzailearen etendura zuregandik urrun mantenduko du.\nAmazonen Ekintza Plan batean sartzeko gauzak\nArazoa ulertu, irtenbideak sortu eta ezartzea eta prebentzio planak egiteaz gain, beste faktore batzuk ere badaude. Hauek dira zure kasua hobetzen duten eta zure Amazon Ekintza Plana erakargarria egiten duten gauzak.\nEgitatezko datuak eman\nGarrantzitsua da zure arazorako garrantzitsuak diren datuak eskaintzea. Eta ez ezazu inoiz ukatu eskatzen diren eta partekatzea erabakigarria den daturik. Horrekiko erresistentziak Amazon plataformatik erbesteratuko du. Adibidez, ODRrekin ez da bezeroen iritzi onik erakutsi behar, ez baitu onik egingo.\nErabili Bullet Points\nGarrantzitsua da zure Amazon Ekintza Plana erraz eskaneatzea. Jende askok paragrafo luzeak idazten amaitzen du. Aitzitik zerbait ikusgarria egiten ari zarela badirudi ere, irakurgarritasunean soilik eragiten du. Kontuan hartu hau, irakurtzeko bi pieza eskaintzen badizkizut: bata mila hitz baino gehiagorekin eta bestea ehun pare batekin. Bi pieza horiek balio bera ematen dute, laburragoa nahiago duzu. Egia esan, munduko edozeinek nahiago luke. Gizakiok informazio sinplea eta eskaneatzekoa dugu gustuko.\nSarrera laburra sartu\nParagrafoak erabiltzea saihesteko eskatzen dizudan arren, sarrerako paragrafo laburra izateak testuingurua ezarriko du. Garrantzitsua da Amazoneko ordezkariari (eskuartean dugun arazoarekin lotuta) nondik zatozen esatea. Zenbaitentzat alferrikakoa dela dirudi, baina zure arazoa kontatu eta testuinguru pixka bat ezartzeak lagunduko dizu soilik. Eta egia esan !!!\nPentsatu saltzailearen errendimenduan\nSaltzailearen errendimendua ostalaritza behar duen faktore garrantzitsua da. Salmenten zenbakien gainetik dago metrika gisa. Jarrai Amazon alboan, salmenta kopuru ona eskaintzea ez da nahikoa. Horren ordez, Amazonek ezarritako araudi aldakorrari eta politika esparruari buruz jakin beharko litzateke. Eta ziurtatu zure kontua urratzen ez dela. Hori zuk (pixka bat proaktiboa izanik) edo ohiko jarioak eta gaiari buruzko eguneratzeak eskaintzen dizkizun zerbitzua lortuz egin dezakezu.\nZiurtatu Erro Kausa zuzentzen duzula\nHau izan beharko litzateke ziurrenik zerrenda honetako lehen puntua (barkatu alferrak izateagatik). Funtsezko kausa kudeatzea da zatirik garrantzitsuena. Baina modu eraginkorrean maneiatzea zaila da. Goian eztabaidatutako estrategiak Ekintza Plan perfektua lortzeko bidea da. Ziurtatu ohartzen duzula edo, besterik gabe, horma batean jartzen duzula (horrek balio badizu).\nJarrai ezazu zehatz\nEsan bezala, paragrafo luzeek ez dizute lagunduko. Gaiari dagokionez beharrezkoak diren datuak gehituz gero. Beraz, ziurtatu helegitearen azken gutuna zehatza dela, baina hala ere, eman ezazu beharrezko informazio guztia. Hori egiteari uko egiten badiozu, aldatzeko asmoaren erakustea okerrera dezake, ezin diozulako guztiari erantzuteko modurik eman. Hala bada ere, gustagarria da zehatza izatea etorkizuneko testuinguruan ezer ekiditeko.\nAmazon ekintzako plan batean saihestu beharreko gauzak\nGeroztik, "Egitekoak" jorratu ditugu eta, ondoren, garrantzitsua da "ez" erantzutea ere. Jendeak ondo egiten duenarekin okerrago egiten duten gauza asko daude. Horrek zure kasua zaildu dezake, beraz, ziurtatu Amazon ekintzako planean saihesten dituzula.\nSaltzaile askok presaka erantzuten dute, inoiz ez da horrela izan behar. Zure lehen erantzuna zure kontua berrezartzeko urrezko txartela da, ez galdu emozio txikietarako. Berreskuratzeko enpresa izanik, hainbeste saltzailek aldaketak eskaintzen ez dituzten gutun korapilatsuak idazten ikusten dugu, beste istorio bat kontatu beharrean.\nEz dago ekintza planik edo urratsik. Badaude, besterik gabe, ez dute zentzu nahikorik edo testuinguruan aldaketarik ekarriko dugu gaiarekin. Gainera, gramatika eta puntuazio txarra buruko mina besterik ez da. Irakurtzean gaizki iruditzen zaiela uste baduzu fidatu nirekin, okerrera egin dezake. Ez da aukera aprobetxatzen leihotik jaurtitzea eta eskutik irristatzen ikustea.\nAmazonen saltzaile izatea erabaki zenuen eguna Amazon politika guztietan izena eman zenuen eguna izan zen. Bidegabea iruditzen zaizun arren, ez zaitu zure gutunean deskribatzen lagunduko. Amazon-ek bere politikak eguneratu eta saltzaileak bertan behera uzten ditu erosleak babesteko.\nIzen handia da eta merkatuan sinesgarritasuna mantendu nahi du. Egin dezakezuna Amazonen ekintza planera bideratzea da. Hori egin ezean eta prozesuaren inguruko iruzkinak egiteak ez du lagunduko.\nErosleari buruzko iruzkina\nAmazon jaio zenetik, eroslearen ardatza da. Horren guztiaren helburua erosleak babestea da. Hori komentatzeak ez du lagunduko. Iritzi txarrak jasotzen badituzu, zure errua zorrotz da Amazonen aurrean. Bai, badaude saltzaileak iruzurrezko jarduerak direla eta akatsik ez duenean baina Amazonek horren aurkako neurriak hartzen ditu. Baina bezeroen kalitatea aipatzeak ez du lagunduko.\nHorren ordez, kosta ahala kosta diruditen arren lagundu behar diete. Gogoratu hau!!! Amazon negozio bat da bezero zailena bezain gogorra. Okerrenari aurre eginez gero, edozer gauzari aurre egin diezaiokezu. Eta bai, saihestu hau kosta ahala kosta Amazonen ekintza planean.\nOinarriei jaramonik ez egiteak kalte egin dezake\nOinarrizko gaiak jorratu ditugu goian. Funtsezko arrazoia ulertzea, erantzuteko moduko erantzuna ematea eta etorkizuneko arazoak prebenitzea etorkizunean etetea saihestuz. Hauek dira, beraz, atxiki itzazu mantra nagusiak. Nahiz eta ondo idatzitako helegite gutun batek bere xarma izan. Hori dela eta, ziurtatu oreka mantentzen duzula guztiaren arteko Amazon plan ekintza ezin hobea sortzeko.\nAmazon Ekintza Planaren Errekurtsoa Adibidez\nZure Amazon Ekintza Plana sortu ahal izateko, gauzak txantiloi bat eskaintzen dizkizugu ordenan. Ekintza plan bikaina idatzi nahi baduzu, formatu hau ziur lagunduko dizu.\nZati honetan zure buruari buruz kontatuko duzu eta hainbat gauza erabilgarri aipatuko dituzu. Adibidez: nor zara zure saltzailearen izena, zure negozioaren deskribapena edo plataforman saltzen dituzun produktu motak eta orduan etetearen arrazoia.\nZure zenbakiaren deskribapena\nAitortzea eta zure arazoa argi adieraztea da zati honen asmoa. Arazoa identifikatzeko erabiltzen duzun prozesua azaldu duzu. Eta gero azaldu zergatik gertatu zen gaia lehenik eta behin. Arduragabekeria dela eta ez larritu (normala da oker egitea), hala ere, garrantzitsua da akatsik ez egingo duzula agintzea.\nZiurtatu zati honetan datu garrantzitsu guztiak gehitzen dituzula ere. Tonalitateak horrelakoa izan beharko luke gertatutakoaren erantzukizun osoa hartzen ari zarela. Eta beno, hartu hori bihotzera, zure errua izan zela ulertzeak etorkizunean salbatuko zaituelako.\nHau da arazoa konpontzeko burututako ekintzak kontatzen dituzun zatia. Deskribatu argi eta garbi zuk eta zure taldeak emandako urratsak. Eta etorkizunean gai bera saihesteko egindako ekintzen berri eman. Honek tresnak, prozesuak edo gerta litekeen edozein prozedura sar ditzake.\nGauza bikain orok ondorioa eskatzen du eta amaierara iritsi zarenez, hobe da zure gutuna amaitzea. Aipatu laburpen laburra zure saltzailearen kontua berrezartzeko egindako guztiaren berri emateko. Eta azkenik, aipatu ezazu berriro sartzeko eskaera argi eta garbi hori delako helburua.\nEta honela atera dezakezu Amazon Ekintza Plan bikaina. Jarraian, Amazon Ekintza Planaren ereduaren lagina dago. Bertatik erreferentzia har dezakezu zeure burua sortzeko:\nBerrezarri nire Amazon saltzailearen kontua - Nola lagundu dezakete birgaitze zerbitzuek?\nZergatik kontratatu Amazon kontuko espezialista bat berriro sartzeko? [Amazon kontua]\n4 gogoeta "Nola idatzi Amazon saltzaileen kontua berrezartzeko ekintza plan perfektua?"\nhasil skor 2020ko Eurokopa\nEkainaren 1,: at 2021 3 42 pm\nOso ondo! Balio handiko puntu batzuk! Artikulu hau idaztea eskertzen dizut\neta, gainera, webgunearen gainerakoa oso ona da.\nEkainaren 4,: at 2021 11 46 pm\nBihotzetik gertu dagoen gaia da hau ... Mila esker! Zehazki non daude zure harremanetarako datuak?\nEkainaren 10,: at 2021 4 07 am\nInformazio gehiagorako jarri gurekin harremanetan (+1 775-737-0087) telefonoan.\nEkainaren 10,: at 2021 4 08 am


Korrika lagunartean - Azkoitia - Maxixatzen.eus\nMaxixatzen.eus 2019-06-16 10:24\nTtipi-Ttapa taldeko kideak.\nTtipi-Ttapa taldeak maiatzeko Maxixatzen aldizkariko 'Komunitatin leixue' atalerako idatzitako artikulua:\nEmakume talde baten antxintxikarako gogoa eta inguruetako herrietan korrikarako hainbat emakume talderen sorrera izan zen orain bost urte Ttipi-Ttapari hasiera emateko aitzakia. Hasierako emakume talde txikiari 40 bat emakume batu zitzaizkion ekimenaren berri emateko lehen bileran. Ordutik, astean bi-hiru egunetan batzen gara (astearte eta ostegunetan 09:30etik 10:30era edo 18:00etatik 19:00etara eta larunbatetan 09:00etatik 10:00etara), bakoitzak bere erritmoan kilometro batzuk egiteko eta ondoren Elkarguneko gela batean lagunartean luzaketa ariketa batzuk egiteko. Hasieran denak batera irten eta amaierako ariketak taldean egin arren, bitartean egiten den korrika saioa bakoitzak bere erritmoan egiten du, eta beti egoten dira hori egiteko lagunak, zure erritmoarekin bat egiten duen norbait, alegia.\nBakoitzak helburu ezberdinak jartzen ditu: batzuek Azpeitiko San Silvestrea, beste batzuek Azkoiti-Azpeitiko maratoi erdia… Aurten gure taldeko partaide batzuek parte hartu dute Azkoiti-Azpeitiko 8 kilometroko lasterketan, eta esan beharra dago lasterketa horretan %50 emakumeak izan direla.\nTaldean hainbat lasterketatan parte hartzetik herrian lasterketa bat sortzeko ideia atera zen 2015. urtean. Orduan egin zen lehena, eta bi urtetik behin lasterketa egiteko erabakia hartu zen. Baina lasterketa soil bat egin beharrean lasterketa solidario bat egiteko ideia bururatu zitzaigun. Aurtengo irailean hirugarren lasterketa solidarioa egitekoak gara, eta aurten ere aurreko bi edizioetan herriaren partetik jasotako erantzun berbera jasotzea espero dugu (aurrerago datu gehiago emango ditugu).\nKorrika egiteko aukeraz gain lagunarte ederra sortzeko aukera eman digu Ttipi-Ttapak. Eremu eta adin tarte ezberdinetako jendea batzeko eta elkar ezagutzeko aukera paregabea eman digu. Beraz, norbaitek antxintxikarako gogoa badu eta bide batez giro ona nahi badu, badaki nora joan behar duen. Ziur egon zure erritmoan ibiltzen den norbait aurkituko duzula!


San Pedro Eliza - Olite\nGezi airoso batez koroatutako dorre gotiko lerdenak salatzen digu zein den Erriberriko San Pedro apostoluaren eliza, herriko errege jauregiaren ondoan eraikia. Dorreari "Torre Aguja" esaten diote. XII. mendean hasi ziren tenplu eder hori eraikitzen eta egokitasunez uztartuak ditu estilo erromanikoa, gotikoa eta barrokoa. Hiriko elizarik zaharrena da eta hainbat altxor artistiko ditu, esaterako: XIII. mendeko klaustro erromanikoa, Santiagoren tailu gotiko bat, erretaula nagusi interesgarria eta, azkenik, hilobi gotiko bat. Hilobia alabastro polikromatuzko erliebea da, eta Hirutasuna ageri da hiru pertsonekin batera.\nSan Pedro eliza Erriberriko El Fosal plazako eraikin nagusia da. Herria Nafarroako Erdialdean dago, eta Foru Komunitateko monumentu multzorik nabarmenetakoa da. Tenplua erromanikoan eraikitzen hasi eta barrokoan handitu zuten. Hiriko zaharrena da. Multzoan hiru gauza nabarmendu behar dira: ataria, klaustroa eta bere dorre gotiko lerdena.\nBere atari erromanikoa dotorea eta soila da. Erdi-puntuko arkua du sei arkibolta leunetan txaranbeldua. Arkiboltak jori apainduak daude xake-itxurakoekin eta landare motiboekin. Nabarmentzekoak dira San Jorge eta Herensugearen arteko borroka irudikatua duten kapitelak, eta zentauro bat harpia baten aurka egiten ari den borroka ere bai. Tinpanoa eta ateburua gotikoan erantsi zitzaizkion; tinpanoan San Pedro, San Andres eta Santiago ageri dira. Ateburuan, berriz, San Pedroren bizitzako irudiak daude irudikaturik. Fatxadan, azkenik, arrosa leiho ederra eta frisoa daude, azken hori orbelaz eta irudi mitologikoz apaindua.\nDeigarri gertatzen da altueran 52 metro dituen dorre gotiko bitxia; bere gainean zortzi aldeko orratza dago, XIV. mendekoa. Eredu interesgarria da bere generoan, ahalegin arkitektoniko handia dariolako eta ertzek duten kurbatura bitxiagatik. XIII. mendeko horma-irudi gotikoez apainduta egon zen kanpandorrea, baina Iruñean dagoen Nafarroako Museoraino joan beharko duzu pintura lan horiek ikustera. Han daude segurtasun eta kontserbazio arloko arrazoiak direla medio.\nEraikinari atxikia, iparraldean, XIII. mendearen erdiko klaustro bakartua dago, oin laukizuzena duena. Erdi-puntuko arkuez osatua, arku horiek zutabe bikoitzetan bermatuak daude. Bere kapiteletan argi eta garbi bereizten dira landare formak, giza aurpegiak eta Genesiaren irudiak, Adan eta Eba protagonista direla.\nTenpluaren barnealdeak oin laukizuzena du. Erdiko nabea eta alboko biak gurutze gangez estaliak daude eta gurutzadura, berriz, laranja erdiko kupula batez. Kupula hori maskorren gainean dago. Gurutze formako zutabe gotiko ikusgarriek are monumentaltasun handiagoa ematen diote elizari.\nErretaula nagusia barrokoa da eta San Pedrori eskainia dago. Nafarroako San Fermin eta San Frantzisko Xabierkoa zaindarien mihise gaineko margolanak ageri dira, Vicente Berdusanek egindakoak. Virgen del Campanal izeneko Ama Birjinaren kapera eraikuntza protogotikoa da eta XIII. mende bukaeran egindako horma-irudien bidez apaindua zegoen. Gaur egun, Nafarroako Museoan daude ikusgai eta garai hartako nafar horma-irudien lanik garrantzitsuenetakoak dira.\nElizan ere Erriberriko Enequo Pinel notarioaren hilobia dago, 1432an eraikiarazi zuena. Bere berezitasun nagusia da Hirutasuna hiru lagunekin batera irudikatua dagoela. Jean Lome de Tournayk egin zuen, hots, errege Karlos III.a Prestuaren eskultore kutunak. Nafarroako eskultorerik garrantzitsuena izan zen XV. mendean. Bere lan nagusien artean Karlos III.aren eta bere emazte Leonorren hilobia nabarmentzen da, Iruñeko katedralean dagoena.\nHelbidea Calle El Fosal 2\nEstiloa Erromanikoa, Gotikoa, Barrokoa


Kazetaritzatik Literaturara | Alberto Barandiaran\nKazetaritzatik literaturara, lekukotasun historikoa eta bidaia kronikak\nNik idatzi ditudan Ez zaigu ahaztu (Susa, 1998) eta Gaizkileen Faktoria (Euskaldunon Egunkaria, 2000) liburuen jatorria eta bidea, eta bertan, kazetari gisa, izan ditudan arazoak eta korapiloak nola askatu ditudan azaldu nahi dut hitzaldi honen bidez.\nBi liburu hauek kazetaritzatik sortu dira. Erreportajeak izan dira sorreran. Liburu bihurtu ziren gero norbaitek esan zidalako luzatu zitezkeela, merezi zuela artikulu bat baino gehiago, baina baita, nik ikusi nuelako bazegoela istorio bat kontatzeko. Bazeudela zuloak bete zitezkeenak.\nZer da literatura, eta zer da kazetaritza?\nBehin galdetu zidaten, elkarrizketa batean, ea niretzat zer ziren, kazetaritza edo literatura, eta nik argi eta garbi erantzun nuen literatura zela hori. Gogoan dut beste kazetari batzuei ere galdetu zietela, eta horiek desberdintzen zituztela, dudarik gabe, bi generoak, baina niretzat ukitu egiten diren arloak dira biak.\nZer da kazetaritza? Ni ez naiz kazetaria, ez dut fakultatean karrera ikasi eta ez naiz eroso sentitzen eguneroko lanean, erreakzio, esan eta balorazioen mundu horretan. Izugarri tranpati iruditzen zait, eta gezurti. Prentsaurrekoak dira dagoen zentsurarik handiena: prentsaurrekoa antolatu duenaren esanak errepikatzea, hori baino ezin da egin. Askotan, ezta galderak ere ez dira onartzen. Kasurik onenean, erantzunak aldez aurretik erabakita daude.\nPrentsa oharrekin, edo berri agentzietakoen notiziekin, zer esanik ez. Toki askotan, kopiatu eta itsatsi egiten da. Guk, sikiera itzuli behar izaten ditugu.\nElkarrizketak? Gabriel Garcia Marquezek, bere burua, askotan, kazetaritzat jo izan duenak, esaten zuen galdera-erantzuna betiko bikoteak ez zuela funtzionatzen, ez zuela gustuko. Beti ahaleginak izaten zirela, elkarrizketatuaren eta elkarrizketatzailearen aldetik, berez diren baino interesanteagoak agertzeko.\nZer gelditzen da? erreportajea. Erreportajeak askatasuna ematen du nahi denaz nahi den bezala idazteko. Sinistu ezin daitekeena kontatzeko. Alegia, sortzeko.\nEta literatura sormen idatzia da, ezta? Zergatik dago horrenbeste erreparorik egun egiten diren hainbat lani literaturaren abizena emateko? Zer da, paperarengatik? Egunkarian ateratzen direlako? Zer alde dago egun batean agertzen den kritika edo erreportaje baten eta ipuin baten artean? Bruce Chatwinek, Gabriel Garcia Marquez berak, Hemingwayk, Truman Capotek edo Pako Aristik prentsan argitaratutako artikuluak -erreportajeaz ari naiz- ez dira literatura? Batzuenak argitaratu dira gero liburu bezala. Batzuk bai eta beste batzuk ez? Zeinek erabakitzen du? Idazten duenak, edo irakurtzen duenak?\nEuskal Idazleen Elkarteak onartzen ditu kazetariak bere baitan, baldin eta 50 artikulu argitaratzen baditu. Non da muga?\nHar dezagun Capote. Odol hotzean bere lanik ezagunena fikziorik gabeko nobelaren arlo berrian sartu zuen. Hau da, errealitatean oinarritutako -kazetaritza bezala- nobela. Hots, literatura. Kazetaritzan oinarritutako literatura. Berak zioenez, Perry Smith eta Richard Hickockek Kansas Mendebaldeko Clutter familiaren etxean egin hilketak argitzeko, sei urte behar izan zituen. Elkarrizketak eta elkarrizketak, txostenak begiratu eta begiratu. Gero onartuko zuen bere burua kontaeratik erabat kanpoan uztea, hori izan zela zailena. "Normalean erreportariak bere burua pertsonai bezala erabili behar du, lekuko bezala, sinesgarritasuna ziurtatzeko. Baina liburu horren itxurazko tonu urrunekoentzat sentitu nuen funtsezkoa zela egilea erabat kanpoan geratzea. Eta praktikan, erreportaje osoan, nire burua ahalik eta ezkutuen uzten ahaleginak egin nituen".\nErreportaria, gogoratu, erreportaria. Kazetaria, beraz. Odol hotzean zer da, ordea, joan den mendeko libururik onenetakoa ez bada?\nKazetari batek idatzita? Kazetari batek idatzitako nobelarik onena? Idazle batek idatzitako kazetaritza lanik onena? Non da muga, bada? Mugak jarri behar ditugu? Bai, jarri behar ditugu. Muga inplikazioa da, desioa. Muga intentzioa da.\nNiretzat, pasioa funtsezkoa da kazetaritzan. Lanbide honetan, beste guztietan bezala seguru aski, baina lanbide honetan, funtzionarizatzeko arrisku ikaragarria dago. Egun, dena emanda etor daiteke, adierazpenekin hasi eta hilketa baten detaile guztiak izan arte. (Guardia Zibilak bidaltzen dituen teletipoak egun dauden zehatzenak dira). Baina notiziak hartu eta hartu bezala ematen badira, erositako prezioan, belarritik sartu, eta sartu bezala ateratzen den txorizoa da hori. Eta, kontuz! Erosoa da oso, esker onekoa. Eguneroko txorizoa egin, eta etxera. Hurrengo egunean, denak kontent. Zu, ikusten duzulako hain zuzen ere beste egunkarietan atera duten notizia bera atera duzula -piper pixka bat hor, eta gatza hemen, baina notizia bera-; zure zuzendaria ere pozik, ikusirik egunkaria gero eta estandarizatuagoa dela, besteen parean jartzen garela; eta irakurlea, bezperan telebistan entzundako notiziari argazkia ikusten diolako, eta sinadura. Nola liteke bezperan telebistan emandako notizia gero egunkariak ez ekartzea? Ez liteke.\nPasioa da hortik ateratzeko modu bakarra. Batzuek esango diote profesionaltasuna, beste batzuek sena, beste batzuek abilezia, edo nabarmentzeko gogoa edo grina. Niretzat pasioa da. Pasioa beti artikulu bikain hori ateratzeko; erreportaje txundigarria lortzeko. Pasioa adjektibo egokiak lortu, esaldiak bere tokian jarri eta ordena dena natural eta era berean iradokitzaile lortzeko. Ahalegina egin behar da. Bizpahiru edo sei edo zazpi aldiz bueltak ematea idatzitakoari, eta azkenean gustura gelditzea goitik behera hasi eta bukaeraraino berriro irakurtzen duzunean.\nEz da dena, noski. Kazetaritzatik haratago joateko gogorik gabe ez dago kazetaritzatik haratago joaterik, baina intentzioa bakarrik ez da nahikoa.\nErreportajea ipuina bezalakoa da, zioen Gabriel Garcia Marquezek. Antzeman egiten dira lumak, eskuak. Buruak. Antzematen dira tonuak. Calvinorenak, edo Quim Monzorenak edo Sarrionandiarenak sumatzen diren bezala. Kazetariak badu aukera, hor, bere tonua lortzen saiatzeko. Badu aukera estilo bat bilatzeko, kazetaritzak markatzen dituen mugak -nor, non, noiz�- hausteko. Noiz bat ez dugunean, asmatzeko. Zuloak betetzeko. Hau da, literatura egiteko.\nArgentinako desagertutakoen liburua idazten hasi nintzenean, berehala akordatu nintzen Garcia Marquezekin. Historia berreraiki beharra zegoen. Zulo askotxo ziren senideen familien akorduan, txosten ofizialetan, edo prentsan agertutako notizietan. Nola ez, militarren aitorpenetan. Hari asko suelto zeuden. Josteko orratza falta askotan. Baina hariak baziren, gutxienez.\nEsperantza pixka bat banuen. Bi urte edo lehenago, Higinia Luz Go�i Aiestaranekin egindako erreportajearekin, erronka antzeratsu aurkitu nuen. Higiniaren berri Charlotte Delbo idazle frantsesaren bidez izan nuen. Delborekin batera 230 emakume gehienak komunistak, Auschwitzera deportatu zituzten alemaniarrek 1943ko urtarrilean, Parisetik, tren batean.\nHaien artean zen ere Higinia Luz Martos izeneko emakumea, oso jende gutxik ezagutzen zuena. Lutx esaten zioten. Espainola zela, komunista, eta ahots eta gorputz ederra zuela. Ezkondu aurretik, Go�i abizena zuela, eta Ziraukin jaioa zela. Askoz gehiago ez. Hasteko ez zen gutxi. Gutxi, bai, notizia baterako. Baina asko erreportaje baterako.\nIzen nafar haren arrastoan hasi eta hariak elkarren artean txirikordatu ziren. Urtebeteko ikerketa eta gero, emakumearen historia osatzea lortu nuen. Baina horretarako literatura izan zitzaidan ezinbesteko.\nAskotan, zuloak handiegiak ziren, lekukotasunak galtzen ziren, kontakizunaren ibaia lur azpian ezkutatzen zen. Literaturak balio izan zidan berriro hariak kanpora ateratzeko. Balio izan zidan irudikatzeko, izan zitekeen bezala kontatzeko. Hori ezingo nukeen egin kazetari huts batek bezala jokatuta, datuak ez bainituen denak. Ipuina egiten ari nintzela sentitu behar nuen.\nEz zegoen bere senarraren arrastorik. Ezin osatu iritsi eta lehen astean, akituta, kontzentrazio gunearen elur zikinean erori eta bertan hil zenaren arrastoa. Senarraren izena genuen: Avestapan delako gerlari komunista, erresistentziakoa, Parisen eta Marsellan ibilitakoa. Ana�s Ninen etxean zerbitzatzen ibili zela, hori ere jakin genuen. Baina non zegoen senarra? Frantzia osoan ez zegoen inor izen hori zeramanik. Azkenean, irudikatzen hasi, eta horra: Aiestaranek eman zion izena Avestapani, erresistentziako goitizen moduan baliatzeko. Avestapan honen bila Gestapoa zebilerarik, elkarrekin zuten hitzordu batera senarra agertu ez eta emakumea atxilotu zuten alemaniarrek. Lutxek inoiz ez zuen pasadizoa kontatu -Auschwitzen izanik ere, gerra ez zen amaitu, Frantzia artean okupatuta zegoen-, eta trenekoei ere alargun zela esango zien beti. Emakumea hilko zen senarra salbatzeko, beraz. Hainbat testigantzak baleko egin zuten teoria. Askatasunez jokatu genuen, situazioak asmatuz, irudikatuz. Hori debekatuta du kazetaritzak. Hori literatura da.\nArgentinan desagertutakoekin antzera gertatu zitzaidan. Zeuden datuekin jokatu beharra zegoen. Baina datuak horren gordin, horren latz ziren, azkenean ni ere historiaren barnean gelditu nintzela.\nGogoan dut hango gobernuz kanpoko erakunde batean egin nuen elkarrizketa. Iritsi nintzenean, poltsa bati atxikita zegoen andre txiki bat ikusi nuen, beldur antzean, mesfidati. Bere anaia nagusia hiriburuko poliziak hartu zuen, torturatu eta, ondorioz, hil. Zentrotik aparte samar zegoen auzo bat zeharkatzen zuen bide bazterrean gorputza bota, eta su eman zioten. Hanka batean zuen orbanarengatik ezagutu zuen arrebak, desagertzea salatu eta gorpua erakutsi ziotenean.\nKontatzen zidan bitartean negar egiten zuen. Hogeita bost urte zeraman horixe, nire grabagailuaren aurrean esaten ari zena, inori kontatu gabe. Ezta gurasoek ere ez zekiten, ez zutelako jakin nahi izan. Hantxe bertan besarkatzeko sekulako gogoak izan nituen. Ez nuen egin, lotsagatik edo. Oraindik gaur egun idazten diogu elkarri, eta Iru�era urtero etortzen denean, hitzordua egiten dugu. Egunkaria itxi eta hala ere Berriaren telefonoa lortu zuen, Buenos Airesetik.\nCapoteren gomendioari guztiz entzungor, jota itzuli nintzen Argentinatik, eta hainbeste inplikatu nintzen liburuaren erredakzioan, oraindik ikarak ematen dizkidatela irakurtzen dudanean. Nintzen zerbait utzi nuen han, eta orain naizen zerbait ekarri. Hori guztia kontatu nahi izan nuen liburuan. Nola aldatu nintzen ni ere, zer eragin zidan historiak. Ez al da literatura gugatik zerbait uztea liburu bakoitzean? Bizi duguna transmititu nahi izatea?\nHemingwayren eta euskaldunen arteko harremanei buruz liburua azkena izan da. Beste erronka batzuk ziren. Hemen, Higiniaren erreportajearen kasuan bezala, abiatzeko haria mehea zen. Aipu bat, Manuel Leginetxerena: "Hemingwayk Kuban ziren euskal pilotariekin izan zuen harremanaz zerbait egin beharko litzateke. Hor badago erreportajea".\n"Hor", alegia, Kuban.\nBigarren arazoa: lekuko gehienak hilda zeuden. Gelditzen zirenek arazoak zituzten gauzak behar bezala gogoratzeko: Memoriaren traizioa. Aipuak oso txikiak ziren. Zuloak kraterrak ziren ia. Haria hartu eta, zuzenean, irudimena berriro.\nSaltoak egiten nituen hor eta hemen, hurrengo haria heldu eta jarraitzeko. Eta konturatu nintzen hariak erakargarriagoak zirela horrela. Abentura bat kontatzen ari nintzen, eta abentura bat bezala kontatu beharra zegoen. Bere suspensea, bere heroia, bere gaiztoa� horrela hasi nuen. Eta horrela jarraitu. Datu asko zeudenean, kontakizunak kazeta kutsua hartzen zuen, zehaztapen guztiekin. Ez zeudenean, askatasuna. Abentura liburua.\nGerora jakin nuen Hemingwayk berak horixe egin zuela, hau da, nazien peskizan dabiltzan alproja taldearen istorioa aprobetxatu zuela Irlak Golfoan bere nobela osatzeko. Hau da, berak ere egin zuela abentura liburu bat, bere bizipen eta oroitzapenekin. Eta bazegoela beste liburu bat Estatu Batuetan The Crook Factory izena zuena. Artxiboetatik ateratako materialarekin, irudimena berriro.\nEstiloaz gutxi hitz egin dugu. Zehatza da kazetariena, ahalik eta zehatzena. Aipatu ditugun autoreen estiloa ere ezin esan barrokoa denik: Hemingway, Capote, Garcia Marquez� kazetaritzatik edaten duen literaturak derrigor behar du zehatza. Azken finean, fikzioan bezainbat, begi bat, hanka bat du errealitatean. Eta errealitateak datuak ditu.\nNiretzat hauxe litzateke definiziorik onena: errealitatearen korapiloak irakurtzen jakitea, gero hegan egiteko. Nobela eta erreportajea iturburu beretik edaten duten ibaiak dira. Biak ondo egiteko, begiratu behar da, entzun, eta gogoa eduki behar da. Mugak hausteko intentzioa eduki behar da, tonuarekin asmatzekoa. Askatasuna bilatu behar da. Horregatik, erreportajea genero literarioa da dudarik gabe. Urgentziazko literatura, alegia.\nAlberto Barandiaran, Larrabetzun 2004ko urtarrilaren 17an


Poemak, bertsoak eta abestiak irakurriko dituzte Egian Euskararen Egunean - Irutxuloko Hitza : Irutxuloko Hitza\nHirugarren urtea du aurtengoa Egiako irakurraldiak. (Argazkia: Hitza)\nOstegunean, abenduaren 3an, Irakurraldia antolatu dute Egia auzoan, Euskararen Nazioarteko Eguna dela eta. Hirugarren urtez egingo dute, eta poemak, bertsoak eta abestiak irakurriko dituzte, parte hartzaile bakoitzak bat. 18:00etan hasi eta 19:30ean amaituko da, eta Egia kultur etxean izango da.\nPoemak errepikatu ez daitezen, zerrenda bat osatu dute. Momentuz, hautatu dituzten lanak dira: Ibon Muñoak idatzitako poema bat; Amaren heriotzak libreago egin ninduen, Mari Luz Estebanena; Ilunabarra, Nemesio Etxanizena; Filosofatzen, Joan Mari Irigoienena; eta Kezkatzen bainau, Bitoriano Gandiagarena. Poemak topatzen laguntzeko, Euskal Poesiaren Atarira jo daiteke.


Zerotik infinitura - ZientziaEus\n1990/07/01 Barandiaran, Mariaje | Irazabalbeitia, Inaki - kimikaria eta zientzia-dibulgatzaileaElhuyar Fundazioa Iturria: Elhuyar aldizkaria\nVoyager zunda espazialak 8.000 kg pisatzen ditu. Goi–aldean ikusten den antena komunikazio-antena da eta ukaezinezko garrantzia izan du misioaren arrakastan. Zunda bakoitzak azterketarako 11 tresna desberdin eraman ditu. Zundari indarra 3 erreaktore nuklear txikik emandako elektrizitateak hornitu dio.\n1977.eko irailaren 5ean jaurti zen irudiko Voyager 1 . Bere anaia bikia, hamabost egun lehenago jaurti zen.\nJupiterren eraztunak. Voyager 1 ek hartutako argazki honetan nabarmen ikusten dira eraztunak. Voyager 1 ek 1979.ean hartutako argazkia.\nJupiterren Orban Gorri Handia gure sistemako fenomeno atmosferiko ikusgarrienetakoa da. Zientzilariek uste dutenez, Lurra baino hiru bider handiagoa den orban hori ekaitz itzela da. Argazki honetan kolorea nabarmendua dago.\nJupiterren lau satelite handienak (Ganimide, Europa, Io eta Kalisto) Galileok aurkitu zituen, berak asmatutako teleskopioaren bidez. Horrexegatik satelite galilear esaten zaie. Irudian Europaren gainazal leuna.\nIo–k eguzki–sistemako sumendirik handienak ditu. Irudian horietako baten leherketa ikus daiteke planetaren ertzean, puntu argitsu moduan.\nAmaltea, Jupiterren sateliterik barnekoena.\nEguzki–sistemako ume kuttuna, Saturno. Puntutxo argitsuak Dione, Tetis eta Entzelade sateliteak dira. Hamabost satelite ditu guztira. Voyager 1 ek 1980.ean hartutako argazkia.\nNeptunok ere atmosfera zurrunbilotsua du. Irudian Orban Handi Iluna ikusten da.\nJupiterren kasuan bezala, Saturnoren atmosfera ere oso zurrunbilotsua da. Oso trinkoa da gainera eta helio eta hidrogenoz osaturik dago batez ere.\nMimas kraterez josita dago. Satelitearen goi–aldean dagoena guztietan nabarmenena da.\nSaturnoren eraztunak hamaika eraztuntxoz osaturik daude. Kolore–aldaketek osagai kimiko desberdinak dituztela adierazten dute.\nVoyager 1 ek aurkitutako ilargi berriak eraztunen gainean flotatuz.\nEntzeladek 500 km-ko diametroa\nUranok ere eraztunak ditu, nahiz eta Saturnoren eraztunen edertasuna berdintzen ez duten. Bereratzi eraztun ditu guztira.\nUrano kolore urdinskako planeta da. Ezkerreko irudiaren kolorea faltsua da. Bost satelite ditu: Miranda, Ariel, Titania, Umbriel eta Oberon. 1986.ean hartutako argazkia.\nArielen gainazal urratua.\nVoyager 2 Uranori agur egiten.\n1989N1, Voyager 2k aurkitutako satelite berria.\nNeptunok ere atmosfera zurrunbilotsua du. Irudian Orban Handi dena ikusten da.\nPluton satelitearen gainazala.\nNeptunora, Voyager 2 iritsi zen 1989.ean. Kolore faltsuko irudi da hau.\nUranoren misterioak argitzen ari


Uztailean bueltatuko da Ipuinaren Ordua - Donostia Kultura\nAstelehena, 2020(e)ko Ekaina(r)en 01-(e)an\nEsan bezala, martxoaren 30ean eman genion hasiera #DKetxean programaren baitan Ipuinaren Orduko lehen saioari. Geroztik 60tik gora emanaldi eskaini ditu Lur Korta Taldeak. Hauek izan ditugu kontu-kontari: Lur Korta, Saioa Aizpurua, Izaskun Mujika, Amaia Puin, Iraitz Lizarraga, Kattalin Ansorena, Bego González (Eskuaire, zeinu hizkuntzaz), Lur Usabiaga eta Ander Edo. Arrasaldeko 16:00etako hitzordua hainbat familiaren ohiko zita bilakatu zen itxialdiaren unerik gogorrenetan.\nEsan bezala, udarari begira, alor honetako eskaintza berritzeko ari gara lanean. Espero laster nobedade gehiago emateko moduan izatea.\nBitartean, Youtubeko kanalean entresaka egin eta hainbat ipuin gorde ditugu garai hauetako oroigarri gisa.


XX. Mendeko moda\nModa - dama da haizea, aldakorra. Gure garaian, modan nabarmen aldatu daiteke denboraldi guztietan. Baina zein izan zen 19-20 mendearen moda oinetakoak? Nolako oinetakoak zeuden, zein izan zen benetakoa?\nXVIII. Mendearen amaieran, iraultza gertatu zen Frantzian. Egoera politikoan ez ezik, herrialdean eta Europan ere eragina izan zuen, baina zapataren moda ere kaltetu zuen. Horrenbestez, debekuaren pean zeuden. Emakumeek ez dute berrogeita hamar urte baino gehiago gastatu. Napoleonen garaiko oinetakoen zapatak gaur egungo dantzarien zapatilak dira. Garai hartan, bizimoduaren sinplifikazioa nonahi bilakatu zen. Sinplifikazio hauek zerikusia dute guztia: bizitza, munduaren ikuspegia, ohiturak, arropa eta oinetakoak. Filosofo askok, medikuei eta eragin handiko jendeek kosmetika, oinetakoak eta oinetakoak estutzen dituzten oinetakoak kaltetu zituzten. Eta entzun zien. Moda Pariseko emakumeak ilea apaintzeko ilea mozten hasi zen, soineko argiak janztea eta oinetako lauak lodi lauak jartzea. Napoleon Bonapartek ez zuen berrikuntzarik onartu. Horrela, girondoski astunak eta corsets jantzitako soinekoak moda berriro itzuli ziren. Baina oinetakoak utzi zituzten takoi handiekin. Bi emakume eta gizonezkoek zetazko, belusezko edo larruzko larruarekin egindako oinetakoak jantzi zituzten.\nIlustrazioaren garaiko garaiak ez zuen zapatila alde batera utzi. XIX. Mendearen erdialdean, zetazko zapata bigunak larru erosoz egindako bota praktikoek ordezkatu zituzten. Inprimakia zorrotzagoa eta zurruna bihurtzen da. Modelo gehiago eta eraztunak edo besarkadetan agertzen dira. Orduko oinetakoen modelo ezagunenen artean, erdi-botak erdi-beheko beiraz esaten zaituzte. Pilak apaindutako bota txikiak.\nXX. Mendeko moda oinetakoetan aldaketak egin zituen. Orain oinetakoak oinaren zirriborroa azpimarratzen du. Soles asimetrikoak fabrikatzen dira. Azken mendean zehar, sandaliak oso ezagunak ziren. Bigarren Mundu Gerraren ondoren, eskasia orokorraren baldintzetan, zapatek hainbat material esperimentatu dituzte. Argiak mihisearen ereduak, kautxua, feltroa, polietilenoa eta kapron ereduak agertzen dira. Ez dira zapatilak sinpleak, baina artistak eta diseinatzaile famatuak oinetakoak sortzen hasi ziren. Baina, zer gertatzen den ere, zapatak gizarte-adierazle bat izaten jarraitzen du. Beraz, aristokrata zorrotzeko oinetakoak zapi gorriarekin eta oinez estuak zituzten.\nOinetakoak egiteko erabiltzen dira mota guztietako materialak: satina, zeta, larrua, suede. Botak botoietan, lokarrietan, zintaketan, kakoetan edo doikuntzarik gabe egiten dira. Gizonek gehienak bota zituzten botak. Ikastaroan erdi botak ere zeuden.\nErrusian, egoera Europan baino zertxobait desberdina zen. Russian shoemakers, XX. Mende hasieran lan egin zuen, gailurretan deitu zuten. Lortutako goitizenak oso txikiak ziren eta jendearengandik kanpo geratu ziren. Masters otso bakarti gisa lan egin zuen, hortik datorkio izena. Zapata-denda gehienak Marina Grove-n izan ziren. Hemen, modan aritzen ziren, ez bakarrik Errusiatik, baita atzetik ere.\nOro har, XX. Mendea asmakuntza berrietan aberatsa da, moda zapatila barne. Azken ehun urte hauetan, modelo asko eta oinetakoak asmatu genituen, aurreko arbasoek ez zutelako landu. Teknologia eta material modernoek oinetakoak egiteko prozesua sinplifikatu dute. Bere praktikotasuna handitu egin da. Gaur egun, zapata modelo berriaren ospea bederatzi aste inguru da. Oinetako produkzioko maisu modernoak ez dira ezer teknikoki mugatuta. Horregatik, edozein ideia edo ideia konturatzen dira.\nHau 19-20 mendearen moda da oinetakoetarako. Zapatarien historiari buruzko digresio txiki bat besterik ez da. Oro har, ia modelo guztietan, oinetakoen estilo guztiak berezkoak dira eta agian istorio handiak. Moda etengabe aldatzen ari da eta ez dakigu zenbat diseinatzaile izango diren kontuan hartuko, eta urte gutxitan jantziko dugu.\nPop art Andy Warhol edizio mugatua Converse 2015\nZapatak takoi handiekin\nOrkatilako botak modan\nGoi mailako botoiak\n8 moda oinetako bikoteak udazkenean eta neguan\nOinetako tamaina handia emakumeetan\nOinetakoak zapaldu, ez zapatak\nCarbon Monoxide Urteberri jantziak: laughteritz cry-ekin negar egingo duzu\nDataren ondorengo sexua\nNola bihurtu marrazoen luma?\nKarramarroen haragia entsalada\nLehenengo gemorrhoideak exacerbatzeko lehen laguntzak\nPropietate erabilgarriak dandelion\nSalda, albondigak multivariatuan\nHidroterapia, uraren prozeduren ekintza terapeutikoa\nLeggings: zer higadura?\nUsain desatseginak ezabatzea\nTartulinak laranja krema eta kiwiarekin\nOgia arrautza nahaskia\nNeska dotorea orrazkera\nSulfur kortxoak haurren belarrietan\nBenedikto Cumberbatch eta Sophie Hunter guraso bihurtu ziren


Bajak igarri arren, Ford Mugarri nagusi - Arrasate - Goiena.eus\nBajak igarri arren, Ford Mugarri nagusi\nJokin Bereziartua Lizarazu 2016-03-20 10:28\nFord Mugarriko jokalari bat, jaurtitzeko gertu.\nFord Mugarrik 25-22 hartu zuen mendean Ordizia. Arrasatearrak 16-11 joan ziren atsedenaldira baina bigarren zatian lo kantxaratu izana garesti ordaindu zuten ia, kanpokoek lehia berdintzea lortu zuten-eta (20-20). Arrasatearrek lider jarraitzen dute, liga irabazteko helburutik oso gertu.\nPatxi Gartziaren mutilak eraginkorragoak izan ziren kantxan baina larregi sufritu behar izan zuten Ordizia menderatzeko. Baja garrantzitsuak izan zituzten atzo, eta igarri zuten: aldez aurretik min hartuta zeuden Josu Herreroren eta Nestor Callejaren hutsuneei Jorge Santos –berotzen hartu zuen min, koadrizeps-ean– eta Josu Urbina –partiduan zehar lesionatu zen– gehitu zitzaizkien.\n"Ez dago garaipen errazik ez baditugu gauzak behar den moduan egiten"\nPartidu amaieran, Julen Otxandiano jokalariak bigarren zatiaren hasieran taldea intentsitate gutxirekin kantxaratu izana zuzendu egin behar dela esan zuen: "Bigarren zatiari oso gaizki ekin diogu. Gaizki erasoan eta makal defentsan. Bizpahiru jokalari kanporatu dizkigute minutu batzuetarako eta jokalari bat gutxiagorekin asko sufritu dugu". Hala ere, merezitako garaipena izan zela uste du Otxandianok: "Beheko postuetan dagoen taldea da eta gu liderrak gara, baina ez dago garaipen errazik ez baditugu gauzak behar den moduan egiten. Gainera, gaur bajak asko igarri ditugu".


Egunean Behin jokoa bueltan, berrikuntzekin\n12 otsaila, 2020 Internet 242\nEuskal erabiltzaileen artean sekulako arrakasta izan eta gero, Egunean Behin sakelako telefonoetarako jokoak hirugarren denboraldiari ekin dio aste honetan. Orain arte bezala, egunean behin jokatuta, Euskal Herriaren eta euskal kulturaren inguruko hamar galdera ahalik eta eperik laburrenean erantzun beharko dira. Berrikuntzak ere izango ditu, ordea. Izan ere, taldeetan denboraldiko sailkapen orokorra egingo dute. Horretarako, zortzi astetatik puntuaziorik altuena izandako lau asteak hartuko dituzte kontuan.\n« Banda zabala baserri guztietara zabaltzen\nGoiBerri 362. zenbakia [pdf] »


Funts arduratsuak | Consumer\nProduktu horien eskaintza zabalak Latinoamerikan katedralak mantentzeko ekimenak eta mikrokredituak barne hartzen ditu\nAzken urteotan, nabarmen handitu da Espainian finantza-tresna arduratsuen eskaintza; izan ere, errentagarritasun erakargarria lortzeko, Espainiako katedralek ingurumena, osasuna eta artea errespetatzen dituzten proiektuetan jartzen dute arreta. Hala, finantza-erakundeek produktu-aniztasun handia diseinatu dute, inbertitzaileari funtsaren ezaugarriez baliatzeko aukera ematen diona, eta besteei laguntzeko programa solidarioetan parte hartzen duena. Hala ere, funts horietako bat sinatu aurretik, azter itzazu gastuengatiko komisioak, handiak direlako, eta horrek murriztu egiten du haien balio-handitzea.\nSozialki arduratsua den inbertsio-funts batean, inbertsioek, ahalik eta errentagarritasun eta likidezia handiena arriskurik txikienarekin eskaintzeaz gain, bakoitzaren moralarekin, balioekin eta sineste-sistemarekin ados egon behar dute. Inbertsio arduratsua, beraz, helburu etiko, ingurumeneko eta sozialak helburu finantzario hutsekin nahasten dituen filosofia da. Funts etikoek ez bezala, solidarioek, adibidez, beren inbertsioek sortutako errentagarritasunaren zati bat ongintzako erakundeen edo gizarte- edo garapen-proiektuen alde bakarrik uzten dute. Dohaintza hori entitate kudeatzailearena izan daiteke edo, bestela, titularrak bere borondatez uko egin diezaioke bere ekarpenek sortutako etekinekiko portzentaje bati.\nAzken hamabi hilabeteetan (2006ko apirila – 2007ko apirila), inbertsio-funtsen batez besteko errentagarritasuna %4,9koa izan da, sektoreko patronalaren, Inbertsio Kolektiboko Erakundeen Elkartearen (Inverco) datuen arabera, nahiz eta sozialki arduratsuak izan diren errentagarritasun handiagoa lortu zutenak, %6,2. "Horrelako inbertsioen erakargarritasun nagusia da beste inbertsio-funts batzuen antzeko errentagarritasuna eskaintzeaz gain, gizarte-eskakizunak betetzen dituzten enpresetan inbertitzeko aukera ematen duela", azaldu du Mariano Rabadán Invercoren lehendakariak. Bestalde, BBVAko Negozio Globalen zuzendari José Barreirok argitu duenez, "sozialki arduratsuak diren enpresetan inbertitzea errentagarritasun sostengatuaren eta inbertsioaren arrisku txikiagoaren bermea da".\nFunts mota horiek garapen-bidean dauden herrialdeetan mikrokredituak emateko erabiltzen dira, edo komunitatearentzat interes berezia duten enpresa txiki eta ertainen proiektu nazionalak finantzatzeko. "Sozialki arduratsua den inbertsioa inbertitzaileentzako interes orokorreko inbertsio-filosofia bihurtzen ari da: estrategia, politika eta erantzukizun sozial korporatiboko sistema sendo eta koherenteak enpresen kudeaketaren kalitate integralaren adierazle onak direla sinestean oinarritutako filosofia", adierazi du BBVAko Negozio Globalen zuzendariak. Ekarpena kasu batetik bestera aldatzen da: Caja Madridek, adibidez, bere kudeaketa-komisioaren %0,5 (%1,75) ematen dio, eta Bankinter-ek tasa guztiak (%0,75) gizarte-ekintzako proiektu bati. Santander Central Hispanok, berriz, 'SCH Solidaridad' funtsaren kudeaketa-batzordearen% 40 eman die zenbait GKEri. Baina edozein bankutan edo aurrezki-kutxan egon daitekeen arren, José Barreirok dio inbertsio mota horren hazkundea beste herrialde batzuetan baino askoz motelagoa izaten ari dela Espainian. "Hala ere, Espainian ere azkartuko den joera baten aurrean gaude", dio.\nJoan hurrengo orrira: Funts berriak 2007an »\narduradunak euro fondos-eu gestión-eu inversión-eu


Korrika Txikiak Eibarko kaleak zeharkatuko ditu gaur arratsaldean - etakitto.eus\nKorrika Txikiak Eibarko kaleak zeharkatuko ditu gaur arratsaldean\nGaur egun polita izango dute Eibarko ikastetxeetan. Atzo Korrika hasi zen Garesen eta gaur arratsaldean Eibarko ikasleek Korrika Txikia egingo dute herriko kaleetaik, 15:15etik aurrera, eguraldiak laguntzen badu. Eskuz esku, mezu bat daraman lekukoa pasatuz joango dira. Egun berezia eta aberatsa izateko jarduera ezberdinak egin dituzte egun guztian zehar.\nLa Salle Isasi parean emango zaio hasiera ibilbideari 15:15etan eta La Salleko ikasle batek eramango du lehen lekukoa. Handik Untzagara jaitsiko da Korrika Txikia eta, Txoko taberna parean, Amañakoak hartuko du lekukoa. San Andres Elizan Arrateko Andra Marikoei tokatuko zaie aurrean joatea eta hauek San Andres eskola parean bertako ikasle bati emango diote lekukoa. Lasterketak Urkizurako bidea jarraituko du eta han, Arragueta kalera daraman errebueltan, Urkizu eskolako ikasle bat jarriko da buruan. Ibarkurutzen Aldatzek hartuko du lekukoa eta, Aldapatxo parean, J.A. Mogel ikastolaren txanda iritsiko da, Korrika Txikia Untzaga Plazaraino eramanez. Ekitaldia girotzeko Arno DJ-aren musika egongo da.\nArtxiboko argazkia (2017)\n#Aldatze#ikastetxeak#korrika#Korrika txikia#La SalleAmañaArrateko Andra MariJ. A. MogelSan AndresUrkizu\n« 10. urteurrena ospatzeko kontzertu berezia eskainiko du Eibarko Koro Gazteak Coliseoan apirilaren 12an Aiala Oronoz, ikerlaria: “Zigor-destakamentuen gaia ezagutzera eman behar da, ez delako batere landu” »


Maitatzen ikasi | rufino iraola garmendia\nKardinala otoitzean →\nPublicado el septiembre 30, 2015\tpor kafarnaum\n151004, XXVII. igandea, denbora arrunta, Mk 10,2-16\n«Zilegi al da gizona emaztearengandik dibortziatzea?\nGizarte judutarrak onartzen zuen legez emaztea errefusatzea, eta horrela senarrak abandona zezakeen, zenbait motiborengatik. Hainbat errabino-eskola diferenteren arabera, motibo batzuk nahiko zorrotzak ziren, beste batzuk, aldiz, nahiko barregarriak.\nIkerlariak ez dira ausartzen gaur ebanjelioan irakurri dugun gertaera hori Jesusen garaikoa ote den ziurtatzera; badirudi badirela geroko debatea delako aztarnak, pazkoa ondorengo gizartean sortua, eta, nolabait esateko, Maisuaren ahoan ipinitako hitzen bidez eman nahi izan zitzaion amaiera. Hipotesi hau indartzeko, Mateoren ebanjelioak aipatzen duen aldakia gogoratzen dute, non aitortzen den salbuespen bat, eta salbuespen horren arabera dibortzioa onartua egongo litzateke: “Norbaitek emaztea errefusatzen badu —adulterioan harrapatu ezean behintzat—, eta beste batekin ezkontzen bada, adulterioa egiten du (Mt 19,9).\nJesusen hitzak badira edo ez badira, testuak printzipio-mailan kokatzen gaitu edo, nahiago bada, halako jomuga baten aurrean, eta horra iritsi nahi du bizia konpartitzeko barne-irrika sentitzen duen bikote orok. Baina horrek ez du esan nahi araupean derrigorturik egotea.\nBegi-bistakoa da, bikoaren erlazioen eremuan ere, beste edozeinetan bezala, pertsonan beren baitan dituen baldintzapenetan dago asko, baldintza objektiboen eskuetan, erlazio orok berez dituen zailtasunetan, eta baita bakoitza zein kontzientzia-mailatan aurkitzen den ere.\nFaktore-sail horren barnean, nahitaezkoa da ikustea pertsona bakoitza zenbat hazi den —edo haz daitekeen—maitasun-gaitasunean.\nZeren eta erlazio oro —eta bereziki erlaziorik intimoena— maitatzeko gaitasuna lantzeko eremu pribilegiatua da, hortxe tinkaturik, desegozentrazioan eta entregan hazteko; gero eta dohainago eta gero eta zerbitzariago izan nahi duen maitasunaren atsegina esperimentatzeko.\nAzkenean, jakinduriaren bidea eta maitasunarena bide bera da. Biek garamatzate bizi-forma desegozentratura. Denok bat garela, identitate bera konpartituz, konprenitzera garamatza jakituriak; maitasuna biziarazi egiten digu. Jakituriak ikustarazten digu egoa fikzio hutsa dela; maitasunaren bitartez, gure egiarik sakonenean tinkatzen gara\nEsta entrada fue publicada en 1 Igandeko ebanjelioa y etiquetada 151004. Guarda el enlace permanente.


Txinako Hook Mota Bolardoen fabrikatzaileak eta hornitzaileak - Kalitate handiko eta aurreratua - LIG Itsas Makineria\nHasiera > Produktuak > Itsas Bolardoa > Amu Mota Bolardoa\nAmu Mota Bolardoa hornitzaileakï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan egindako kalitate handiko Hook Mota Bollard gara, eskulan aurreratuarekin. Ziur egon zaitezke gure Hook Mota Bolardoa erosteko, gure aurrekontua behar baduzu, prezioen zerrenda eman dezakegu.\nKako motako bolardoa J motako dock bolardoen ezaugarriak1. Materiala: altzairua;\nErosi Txinan egindako kalitate handiko eta teknologia aurreratua Amu Mota Bolardoa Lig-i. Txinako Amu Mota Bolardoa fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


Lekeitioko kofradia zaharreko erlojua • ZUZEU\nEraikinak fatxada nagusian erloju mekaniko bat zuen, 1881eko urtean ipinia. Erlojuak atzeko aldean brontzezko txapa bat du eta hauxe dakar:\n“ROQUE DE LA PRADA EN DURANGO 1786”\nErlojua eraikina baino zaharragoa izatea da gehien harritzen duen datua, 1786koa lehena eta 1808koa bestea, 22 urte zaharragoa alegia. Baina honek badu bere azalpena.\nSanta Maria elizako dorreko erlojua oso zahartuta eta matxuratuta zegoen 1786an. Hori zela eta, udalak urte hartako apirilaren 23ko Osoko Bilkuran hartutako erabakiaren bidez, Manuel de Gizaburuaga alkatea ahalmendu zuen, Roque dela Pradamaisu-erlojugile durangarrekin tratuan sartzeko. Eta erlojuaren kontura erabakirik egokiena hartzeko ahalmena zuen, erloju zaharra konpontzea edo berria egitea.\nSanta Maria elizako kontuek diotenez, badirudi lehenik zaharra konpondu zutela, berria amaitu bitartean ibil zedin ziurrenik. Erloju zaharra konpondu ondoren, Roque dela Pradaerlojugileak berria egin zuen, Agustin de Albiz maisuak 6.170 errealetan tasatu zuena eta erlojugileak hiru zatitan kobratu zuena: 4.000 eta 170 errealeko zati bi, 1786an; eta azkena, 2.000 errealekoa, 1790ean.\nOndorengo urteetan, 1798ra arte, Roque dela Pradaarduratu zen Santa Maria dorreko erlojuak zituen matxura guztien konponketaz.\nLekeitioko Udalak, 1846ko uztailaren 30ean izandako Osoko Bilkuran, Santa Maria elizako erlojua lekuz aldatzea agindu zuen eta San Jose elizako teilatura eraman zuten, herritarrentzat egokiago izango zelakoan. Horrela, Roque dela Prada-k1786an egindako erlojua San Jose elizara eraman zuten eta Jose Javier de Uribarren kargutu zen aldatzeko obraren gastuaz.\n1881eko azaroaren 10ean amaitu zuten San Jose elizan erloju berria ipintzeko obra. Erloju zaharra, 1786koa,, Martin de Elordik 1881ean konpondu ondoren, San Pedro kofradia zaharreko azken solairuan ipini zuten. Erlojua ez ezik, Esteban de Echebaster erlojugile eta kanpaigile gasteiztarrak egindako kanpaia ere jarri zuten, 406 pezeta kostatu zuena. Kanpaiaren zirkunferentzia 1,80 metrokoa da; diametroa, 0,50 metrokoa; eta pisua, 106,72 kilokoa. Kanpaiak inskripzio batzuk ditu. Goiko eraztunekoak hauxe dakar: JESUS MARIA Y JOSE ORA PRO NOBIS AÑO 1881. Beheko eraztunak, berriz, beste hau: PRO * PIEDAD * DEL * Y * LUSTRE * AIUNTAMIENTO * DE * LEQUEITIO * AÑO * DE * 1881. Eta beheko eraztunaren gainean dagoen lauki baten barruan honakoa: ESTEBAN / ECHEBASTER / EN VITORIA.\n2003an, San Pedro kofradia zaharreko eraikina zaharberritzeko obrak hasi ziren. Hori zela eta, han zegoen erlojua desmuntatu eta San Pedropeko lonjara eraman zuten. Han dago nork konpondu zain. Lan horiek 2004ko otsailaren 26an bukatu zuten.


Espainiako ikertzaileek munduko PET sistema aurreratuena garatu dute bularreko minbizia goiz detektatzeko | Consumer\nEspainiako ikertzaileek munduko PET sistema aurreratuena garatu dute bularreko minbizia goiz detektatzeko\nGaur egungo diagnostiko-ekipoak baino urtebete lehenago detekta dezake patologia\nJosé María Benlloch Ikerketa Zientifikoen Kontseilu Goreneko ikertzaileak koordinatutako zientzialari-talde batek PET sistema “aurreratuena” diseinatu du bularreko minbizia goiz detektatzeko. Sistema horren arabera, gaur egungo diagnostiko-ekipoak baino urtebete lehenago detekta dezake patologia CSICek. “Garatutako sistema da munduan bereizmen eta sentsibilitate handiena duena, eta, zehazki, bularreko minbizia goiz detektatzeko eta pazienteen tratamenduari emandako erantzuna ebaluatzeko erabiltzen da”, adierazi du Benlloch-ek.\nMamografo berria Minbiziaren Institutu Nazionalean (Amsterdam, Herbehereak) eta Municheko Unibertsitate Teknikoko Klinikan (Alemania) dago instalatuta, eta han hainbat ikerketa kliniko egin dira. Aurreikusita dago laster Castellóko Ospitale Probintzialean eta Limako (Peru) Rebagliatti Ospitale Nazionalean kokatzea. 50 paziente baino gehiago aztertu dira eta sistemaren funtzionamendu egokia frogatu da, MAMMI izenekoa, CSICek iragarri duenez.\nValentziako Oncovision enpresak garatu eta merkaturatu du, eta haren diseinuan I3M Institutuko (Valentziako Unibertsitate Politeknikoko zentro mistoa, CSIC eta Ingurumen eta Teknologia Ikerketen Zentroa) eta Valentziako Biomekanika Institutuko adituek parte hartu dute, Europako Batasunaren Borroka Caning programaren barruan.\nMAMMI medikuntza nuklearraren erabileran oinarritzen da, zehazki, positroien igorpen bidezko tomografian, tumorearen jarduera metabolikoa modu ez-inbaditzailean neurtzeko. Teknologia horri esker, sistema berriak oso maila apaletara murrizten du positibo faltsuen tasa, ia %2 edo %3ra. “Gaur egun erabiltzen diren ekipo aurreratuenek, erresonantzia magnetikoaren aplikazioan oinarritutakoek, %10-25 bitarteko positibo faltsuak dituzte”, adierazi du Benlloch-ek.\nMAMMIren ezaugarrietako bat da ez dela beharrezkoa pazienteen bularra konprimitzea kalitate eta bereizmen handiko irudiak lortzeko, gaur egun gertatzen den bezala. “Azterketan, oraingo metodoetan ez bezala, pazientea ohe batean etzanda dago. Hala, pazientea erosoago dago, eta, gainera, mamografietan ikusgai ez dauden eremuak ikusten dira”, nabarmendu du Benlloch-ek. Era berean, sistema horrek gorputz osoko PETek baino lau aldiz bereizmen hobea duten irudiak lortzen ditu, eta trazatzaile-dosia askoz txikiagoa da. Azkenik, sentikortasun handiagoari esker, tumorearen bilakaera ikus daiteke eta pazientearen tratamenduari emandako erantzuna egiazta daiteke. Horretarako, taldeak gamma izpien detektagailuak eta fotomultiplikatzaileen eta kristal jarraituen belaunaldi berria erabiltzen ditu.\ncacer mamógrafo-eu miaketa tomografia tumore


Euskal Herria Bildu - EH Bilduk langile publikoen borondatezko erretiroagatiko saria berreskuratzea proposatu du\nEH Bilduk langile publikoen borondatezko erretiroagatiko saria berreskuratzea proposatu du\nRebeka Uberak proposamena aurkeztu du 2012an Jaurlaritzak dekretu bidez egindako murrizketak bertan behera uzteko, lan hitzarmenetan jasotako eskubideak itzultzeko sektore publikoko enplegatuei.\nEH Bilduk legez besteko proposamena aurkeztu du Legebiltzarrean Jaurlaritzak 2012an gastu publikoa murrizteko onartu zuen dekretua bertan behera uzteko, horrek ahalbidetuko lukeelako dekretu haren ondorioz galdu dituzten hainbat eskubide itzultzea EAEko Administrazio Publikoan aritzen diren langileei. Rebeka Uberak azaldu duenez, “gure proposamena onartzen bada, 2012an lan hitzarmenetan egindako murrizketak bertan behera geldituko dira eta, hortaz, langile publikoek borondatezko erretiroagatiko sariak berreskuratuko dituzte, txanda-kontratuak formalizatzeko mugak desagertuko dira, adina dela-eta eskatutako ordutegi-baimenek ez dute soldata murriztea ekarriko, zerbitzu aktiboa luzatzeko aukera errespetatuko da 65 urtetik aurrera eta gaixoaldietan osagarriak hitzarmenetan jasotakoari jarraituz ordainduko dira, murrizketarik gabe”.\nEH Bilduko legebiltzarkidearen iritziz, “2012ko dekretua indarrean mantentzeak ez du inolako justifikaziorik eta bada garaia langile publikoei euren eskubideak itzultzeko”. Uberak, beraz, gainerako taldeek bere proposamena onartzea espero du, “gogoan izan behar dugulako gainera EAJ dekretu horren kontra agertu zela 2012an bertan eta Legebiltzarrak mozio bat onartu zuela zentzu horretan; une hartan PSEk eta PPk bakarrik defendatu zuten dekretua, baina hori ere aldatu egin da harrezkeroztik, pasa den abenduan talde parlamentario guzti-guztiak dekretua bertan behera uzteko bidea jorratzeko prest agertu zirelako irakasle jubilatuen elkarteak hala eskatu zuenean Hezkuntza Batzordean”.


Bermeok itsasoarekin eta arrantzarekin duen lotura azpimarratuz, arrainari lotutako gastronomia-ekimena martxan jarriko dute Bermeoko Portuzarreko bederatzi tabernek martxoko bi asteburutan (23 eta 24 eta 30 eta 31) eta apirileko beste bi asteburutan (6 eta 7 eta 13 eta 14).\nAipatutako asteburu bakoitzean Portuzarreko tabernek arrain bati lotutako pintxoak landuko dituzte, “arraina bera eta pintxoak balioan jartzeko eta Bermeok itsasoarekin duen lotura Bermeoko tabernetako gastronomian ere islatzeko”.\nHorren guztiaren berri eman dute gaur prentsaurrekoan Bermeoko Portuko tabernetako ordezkariek eta Bego Gangoitik, Bermeoko Turismo teknikariak. Prentsaurrekoan Portuko tabernetako ordezkariek zehaztu dutenez, “lau asteburu horietan hiru arrainekin egindako pintxo gozoak dastatzeko aukera egongo da Bermeoko Portuan: atuna, bokarta eta bakailaoa”.\nHorrela, adierazi dutenez, “herritar zein bisitari guztiek aipatutako asteburuetan giro alaian arrainaren egindako pintxo eskaintza ederra izango dute Portuko tabernetan eta gure herriak itsasoarekin eta arrainarekin duen lotura argi geldituko da gure tabernen eskaintzan ere bai”.\nEkimen honetan parte hartuko duten tabernak honako hauek dira: Atxetak, Al Peccato di Gola, Etxepe, Zarabanda, Olatu, Batun-Batun, Kafe Loidxie, Kai Alde eta Bokale.\nPortuko tabernetako ordezkariek ekintza honek “harrera ona” izatea espero dutela adierazi dute; izan ere, euren esanetan, “herriko eskaintza turistikoa zabaltzeko balio izango du, gure herriak itsasoarekin eta arrantzarekin duen lotura azpimarratuz”.\nHortaz, pertsona guztiak, bai herritarrak bai bisitari guztiak, pintxo horiek dastatzera gonbidatu dituzte Bermeoko portuan, “gure herriarekin eta gure gastronomiarekin eta Bermeok itsasoarekin duen loturarekin gozatzera, hain zuzen ere”.


Tabakalera bere lehen urteurrena ospatzen du 640.000 bisitari baino gehiagorekin | Tabakalera - Donostia / San Sebastián\nTabakalera bere lehen urteurrena ospatzen du 640.000 bisitari baino gehiagorekin\n2016ko urtarriletik 640.000 bisitatik gora izan ditu Tabakalerak; zifrak guztiz positiboak dira eta garbi adierazten dute gero eta hiritar gehiago hurbiltzen direla zentrora eta haren programazioan parte hartzen dutela.\nAne Rodríguez Armendariz, Tabakalerako kultura zuzendaria, José Luis Rebordinos, Donostia Zinemaldiko zuzendaria, Joxean Fernández, Euskadiko Filmategiko zuzendaria, Mikel Mendarte, Kutxa Kultureko zuzendaria, Aizpea Goenaga, Etxepare Euskal Institutuko zuzendaria eta Ainhoa Gonzalez, Zineuskadiko Europa Creativa DESK Media Euskadi programako koordinatzailea, prentsaurrekoan bildu dira gaur goizean Tabakalera, Kultura Garaikidearen Nazioarteko Zentroaren lehen urtearen balorazioa egiteko.\n2016an, kultura proiektu osoa\n“2016ko urtarriletik 640.000 bisitatik gora izan ditu Tabakalerak; zifrak guztiz positiboak dira eta garbi adierazten dute gero eta hiritar gehiago hurbiltzen direla zentrora eta haren programazioan parte hartzen dutela. Proiektu baten lehenengo urtean erronka berri asko agertzen dira etengabe, lehenengo aldi asko; halakoei, batzuetan zailak izan arren, ilusioz eta profesionaltasunez aurre egin die taldeak. Orain etapa berri bati ekiten diogu, sendotu egin behar ditugu jadanik ezarritako harremanak, bai herritarrekin nola eragile laguntzaileekin”, adierazi du Ane Rodríguez Armendariz, Tabakalerako kultura zuzendariak.\n2016 urteak Tabakalera kultura proiektua osatzen duten arlo guztiak abiaraztea ekarri du. Hala, Ubik, sorkuntza liburutegia joan den martxoaren 18an irekitzearekin, zentroak eskuratu du publiko guztien eskumeneko espazio garrantzitsu bat, hasieratik herritarren konplizitatea izan duena eta, era horretara, hilean 14.000 bisitari inguru erakarri dituena.\nDagoeneko 5.800 pertsonak bereganatu dute Tabakalera Txartela, horren bidez, besteak beste, maileguzko materialak hartu eta Ubik-ek eskainitako zerbitzuak erreserbatu daitezke. Gaur arte maileguan gehien eskatutako materialak ikus-entzunezkoak dira; ondoren, liburuak eta bideo-jokoak datoz. Horiek guztiek bikoiztu egin dituzte hileko eskaerak sorkuntza liburutegia zabaldu zenetik.\nSortzaileen gunea ofizialki maiatzean aurkeztu bazen ere, Tabakalerako irekieratik hartu ditu espazio honek artistak, errealizadoreak, komisarioak eta bestelako eragile kulturalak. Guztira, 68 sortzaile igaro dira bertatik, egonaldirako deialdiak eta beste eragile batzuekin buruturiko lankidetza proiektuak direla medio, baita proiektuak garatzeko espazio lagapenen eta zeharkako beste programen bidez ere: 28 bertakoak, 25 nazioartekoak eta 15 Estatuko beste lurralde batzuetatik etorritakoak, hain zuzen.\nIldo horretan, garrantzia berezia izan du Ikusmira Berriak proiektuak, Tabakaleraren, Donostiako Zinemaldiaren eta DSS2016EUren arteko elkarlanari esker egindakoa, eta Euskadiko Filmategiaren eta Donostia Kulturaren laguntza duena. Ikusmira Berriak-en bigarren aldia gauzatzen ari da eta, egoiliarrak Sortzaileen gunean lanean ari direlarik, proiektua sendotuz doa ikus-entzunezkoen sorkuntzari laguntzeko nazioarteko programa gisa.\nGarrantzia handiko urtea izan da zinemarentzat ere. Euskadiko Filmategia eta Donostia Kultura bezalako erakundeekiko lankidetzari esker, Tabakalerako aretoak askotariko programazioa eskaintzen du asteazkenetik igandera, eta gero eta ikusle gehiago biltzen ari da. Zentroa ireki zenetik 230 proiekziotik gora eskaini dira, guztira 12.600 ikusle bildu dituztenak.\nEra berean, ikus-entzunezkoen esparruan jarraituz, aipamen berezia merezi du Zabaltegi-Tabakalera Zinemaldiko lehiazko sail bihurtu izanak. Hala, egitasmo horrek ahalbidetu egingo du Zinemaldia urte osoan zine aretora zabaltzea.\nBestalde, hezkuntza arloak Tabakalera kultura proiektuaren euskarrietako bat izaten jarraitzen du, kultura produkzioa eta arte garaikidea publiko ezberdinengana, ikastetxeetara, elkarteetara eta abarretara hurbilduz.\nAlor honek 2016an hezkuntza komunitatearekiko lana nabarmendu du bereziki. Hala, Donostiako Jakintza Ikastolarekin buruturiko prozesuak lankidetza proiektu bat ekarri du, ikastetxe baten, familien eta auzokideen artean gauzatua. Guztira, Jakintza Ikastolako 550 ikaslek esku hartu dute. “Hiria, hezkuntza eta praktika kolaboratiboak” esparruko lehen deialdian kokaturiko proiektua zen hori, eta dagoeneko deialdi berria irekia dago, 2016-2017an garatu beharreko proiektuei begira.\nEra berean, Kamaleoiak gara! Hezkuntza arloak garaturiko beste programetako bat da, jendearen onarpen handia jaso duena; txikiei eta helduei zabalduriko jarduera programa bat da, oso adin desberdinetako pertsonek osaturiko komunitate batean jakinduria partekatu eta ikasteko helburua du.\nBestalde, Mañana Goodbye proiektuaren bidez, 2016an Tabakalerak jarraitu du loturak egiten eraikinaren historia eta memoriarekin, eta zigarro egile ohien lanarekin.\nAurten ere, askotariko jendearekin harremanetan jartzeko orduan, beste espazio garrantzitsuetako bat Hirikilabs izan da, hots, Tabakalera DSS2016EUrekin lankidetzan burutzen ari den teknologia eta kultura digitaleko laborategia. Askotariko lan ildoetatik eta deialdi irekien bidez, gazteak eta helduak teknologia erabili eta bere zeharkakotasunaz jabetzen dira harekin esperimentatzen duten bitartean.\n2016an zehar Hirikilabs Plazaren 4. eta 5. deialdiak garatu dira; nornahik beste pertsona batzuekin garatzeko proiektuak proposa ditzakeen prozesu bat da hau. Etxean jartzeko mikroberotegi bat, semaforo soinuduna edo 3Dko garun bat izan dira gauzatu diren batzuk.\nHalaber, Hirikilabsetik familiekiko lana burutzen jarraitu dute Jolabs bezalako lerroen bidez, halako eran non gazteek aukera izan duten teknologia eta kultura digitalaren gaineko proiektuak garatzeko.\nErakusketei dagokienez, 2016an hainbat helburu bete dira. Hala, “Arenzana Imaz Intxausti Montón Peral” erakusketak tokiko testuinguruan prestaturiko eta esker oneko ibilbidea duten artistetan jarri du arreta gunea; “Anarchivo sida” erakusketa proiektua, ordea, jarduera programa paralelo oso baten sorburua izan da oraindik minbera den eta, hortaz, berreskuratu beharreko gai bati buruz.\nBestalde, Maryam Jafri artistaren “The Day After” izenekoa nazioarteko mailako erakusketen koprodukzio lanaren hasiera izan da, oraingoan Parisko Bétonsalon arte eta ikerketa zentroarekin, eta bestalde, horren bidez, hasiera eman zaie poskolonialismoarekin zerikusia duten programei, irakurketa historiko desberdinak proposatuz.\nAzkenik, Yto Barrada-ri eskainitako erakusketa garrantzi handikoa izan da, artista honek nazioartean daukan presentzia dela eta, eta Espainiako estatuan egindako lehen bakarkakoa izan delako. Gainera aurten Barrada Marcel Duchamp 2016 sarirako izendatua izan da.\nGaur arte, Tabakalerako erakusketa aretoak 60.514 bisita izan ditu guztira.\n2016, sinergia berrietarako urtea\nTabakaleraren ekosistema osatzen duten erakundeetako arduradunek nabarmendu egin dute lehenengo bizi-urte honen garrantzia, zentroa sinergiak sortzeko espazio gisa sendotzeari begira.\n“Tabakaleran egon garen lehenengo urte hau zoragarria gertatzen ari da. Zinemaldia egiten duen taldearentzat, ikus-entzunezkoaren inguruan eta bestelako diziplina artistikoetan lan egiten duten beste profesional batzuekin harremanetan jartzeko aukera ekarri du. Iritzi trukeak eta are eztabaida sutsuak gure burua eraldatzeko eta aurrera egiteko balio digute. Gainera, Tabakalerak eskaintzen dizkigun instalazioak benetako luxua dira eta baldintza hobeetan lan egiteko aukera ematen digute”, adierazi du José Luis Rebordinos, Donostiako Zinemaldiko zuzendariak.\nAizpea Goenaga, Etxepare Euskal Institutuko zuzendariak ere alderdi horri buruz hitz egin du: “Oroitzen naiz orain dela urtebeteko prentsaurrekoan neronek esandakoaz, Tabakalera lankidetza lerro berriak bultzatuko lituzkeen espazioa izango zela, alegia. Gaur horrela dela baiezta dezaket: ekosistemaren parte izateak kide guztiekiko egiazko bizikidetza errazten du. Lanean jarraitzen dugu Euskadiko Filmategiarekin, Zinemaldiarekin eta Kutxarekin. Proiektu berriak abiarazi ditugu Tabakalerarekin, DSS2016EUrekin eta nazioarteko kultura eragileekin, hala nola egoitza artistikoen trukeak, zeinek kanpoan lan egiteko bidea ematen dieten gure sortzaileei. Eta gure egoitza bikainak, halaber, ahalbidetu egin digu nazioarteko literatura, itzulpengintza edo arte eszenikoen programei harrera egitea, baita maila goreneko topaketa profesionalak eta instituzionalak bertan gauzatzea ere”.\nMikel Mendarte, Kutxa Kultureko zuzendariak, bere aldetik, bat egin du “Tabakalerak bere lehenengo bizi-urtean, erabiltzaileei eta ingurunearen aldaketari dagokienez, lortu duen arrakastaren ospakizunarekin. Kutxaren aldetik, ahaleginez eta gogo beroz, lortzen lagundu dugun arrakasta, eta biribildu egingo dena zentroan dihardugun eragileek partekatzen dugun ekosistema errealitate egingo dugunean, hartarako egokiro koordinatuak izanez. Hilabete hauetarako genituen helburu guztiak bete ditugu eta orain, besteak beste, musika eta modarekin erlazionatutako programak abiarazten gabiltza. Benetan sinesten dugun eta ilusio handiz garatzen dugun proiektu hau aberastuko duten proposamenak izango dira azken hauek zalantzarik gabe”.\nEuskadiko Filmategiaren zuzendariak, Joxean Fernándezek, dioenez, “bizitzako lehen urte honetan Tabakalerak Euskal Filmotekari aukera eman dio honek, 37 urteko historian zehar lehen aldiz, zine programazio egonkor bat inauguratzeko. Aukera eman digu, halaber, gure lan-baldintzak hobetzeko, mundu akademikoari eta ikus-entzunezkoen industriari eskaintzen dizkiegun zerbitzuak hobetzeko eta, inolako zalantzarik gabe, hemen diren beste erakunde guztiekiko elkarlana sendotzeko. Tabakaleran egindako lehen urte honen balantzea, horrenbestez, oso positiboa da. Gainera, gure programazioko ikusle kopuruak, 2016ko urte honi jada joan zaizkion hilabeteei dagokienez, positiboak izan dira: batez beste 84 ikusle saioko, guztira antolatutako 31 saioetarako. Horietatik herena euskaraz edo euskarazko azpitituluz hornitua izan da”.\nAinhoa Gonzalez, Zineuskadiko Europa Creativa DESK Media Euskadi programako koordinatzaileak, bere aldetik, ondokoa esan du: “Lekualdatzeak ez du baldintzatu gure eguneroko eginkizuna; are gehiago, indartu egin du gure kokapen estrategia, euskal ikus-entzunezkoen sektorea Tabakaleraren ekosisteman integratu du”.\nHerritarrak topaketarako plaza ageri gisa ere aurkezten den espazio kultural batera hurbiltzen dira. Zentzu honetan, Taba kafetegiaren irekierak, Impact Hub Donostiak bultzatutako proiektuek, eta ekimen pribatuen eskaintza kulturalek eragin handia izan dute hiriko topagune berri honen sorreran.\nHilaren amaieran, interiorismo, diseinu eta dekorazioari eskainitako Basque Livingeko ateak zabalduko dira, Habic, Euskadiko ekipamendu, zur eta diseinuaren klusterrak bultzaturik.\nMartxoaren 26tik aurrera ikusgai Arzak. Mundua osoa lau koloretan margotua\nAteak, indarkeria matxista ikusgai jarri eta hausnarketa akuilatzen duen erakusketa\nJuanmi Gutierrezi omenaldia\n"Amargura. Ecologías del lúpulo" da Egonaldia Lurrean deialdian hautatutako proiektua


Iritsi da Mozal Legea baliatuz Ertzaintzak zigortutako lehen kazetariaren kontrako epaiketa – Hala Bedi\n> Iritsi da Mozal Legea baliatuz Ertzaintzak zigortutako lehen kazetariaren kontrako epaiketa\nmarzo 31, 2019 Erredakzioa EnPrensa 0\nGertaeretatik ia bi urte pasa direnean eta bide administratibotik zigorra konfirmatu zenetik urtebete igaro denean, datorren asteartean, apirilaren 2an, Mikel Sáenz de Buruaga Hala Bediko kazetariaren kontrako epaiketa burutuko da. 2017ko maiatzean Gasteizko Errekaleor auzoan jazotako polizia-operazioa grabatzeagatik Herritarren Segurtasunerako Legea aplikatu zioten Ertzaintzak eta Eusko Jaurlaritzak. Mozal Legea aplikatuta, Jaurlaritzak zigortutako lehen kazetaria da. Egun berean 11.30ean deitutako elkarretaratzeak epaitegiko ateraino eramango du elkartasuna.\nBere garaian, Hala Bedik «amaierara arte» iritsiko dela iragarri zuen, «informazio-askatasunaren aurkako erasoari» aurre egiteko. Askotan salatu dutenez, «Ertzaintzak egindako txosten faltsu bat» da zigorraren oinarria, eta horregatik, bide administratibo guztiak agortu ostean, ebazpen zehatzailearen aurka administrazioarekiko auzi-epaiketara jotzeko erabakia hartu zutela publiko egin zuten 2018ko apirilean.\n«Kafkarra» gisa definitutako prozesu administratiboa agortuta eta bide judizialaren atarian, «defentsarako eskubidea urratu» egin zaiela uste dute. Izan ere, aurkezturiko froga guztiak ukatu dizkiete, ikus-entzunezko fitxategiak eta polizien bertsioa auzitan jartzen duten lekukoen adierazpenak tarteko.\nUrraketa «frogatutzat hartzen da», ‘Mozal Legearen’ 52. artikuluaren arabera.\n← Iñaki Viñaspre da txapeldun berria\nIbercaja y el Fondo Buitre Sueco Intrum quieren desahuciar a un vecino de Lapuebla De Labarca →


Centro Fernandon EUSKARAZ! - Centro Fernando\n2018-2019 ikasturtea hasi berri dugu, eta aurten ere Centro Fernandok bai gure ikasleongan baita irakasleongan euskera eta bere erabilera sustatu nahi ditu. Pasadan urtetik, gure irakas-gunea Ulibarri programako ikastetxea da.\nUlibarri ikastetxeen hizkuntza normalkuntzaren gaineko programa da. 1996-1997 ikasturtean ipini zen martxan eta une honetan 400 ikastetxe inguru dira programan parte hartzen ari direnak. ULIBARRI programan sartutako ikastetxeek euskararen erabilera eta kalitatea indartzeko egiten dituzten ahaleginak berariaz babestuko ditu Hezkuntza Sailak. Ahal den neurrian, horrezaz gainera, euskararen erabilera zabaldu eta sendotzeko ekimenak baloratzeko irizpideetan lehentasuna emango zaie ikastetxe horiei.\nIkasturtean zehar helburu hau lortzeko hainbat jarduera antolatuko ditugu. Horrez gain, normalkuntza batzordeak gure irakas-guneko partaide guztiak bere ekintzetaz informatuta mantentzea du helburutzat ere.\nUrtean zehar honi buruzko informazio gehiago eskainiko dizuegu. Bitartean,\nEMAN HEGOAK EUSKARARI!